Oven avaus onnistuu helposti mobiiliavaimella - Newspool\nBitwardsin pilvipohjainen alusta ja mobiilisovellus tekevät perinteiset avaimet tarpeettomiksi.\nPuhelin voidaan ohjelmoida sähköisen avainalustan avulla avaamaan niin ovia, portteja, kaappeja kuin koneidenkin virtalukkoja.\nTeksti Tuomas Lehtonen Kuva Ismo Henttonen\nKotimainen Bitwards Oy on kehittänyt älyavainalustan, jonka avulla perinteinen avain voidaan korvata älypuhelimella. Yrityksen toimitusjohtaja Eljas Saastamoisen mukaan puhelin voidaan ohjelmoida käytännössä minkä tahansa oven avaamiseen. Bitwardsin ratkaisu sopii niin yrityksille, julkisille organisaatioille, taloyhtiöille kuin yksittäisille kotitalouksillekin. Esimerkiksi Hankoon on rakentumassa parhaillaan asuinrakennuksia, joissa otetaan käyttöön mobiiliavaimet.\n– Bitwardsin toiminnan tavoitteena on joustavoittaa ja helpottaa kiinteistöjen käyttöä. Digitalisoimme ovia niin, että avainten jakamisen sijaan tilojen käyttäjien matkapuhelimiin voidaan myöntää lyhyitä tai pitkäaikaisia kulkuoikeuksia. Oikeudet ovat ajastettavissa ennakkoon ja yhdelle käyttäjälle voidaan tehdä useampia varauksia samanaikaisesti, Saastamoinen sanoo.\nAlustakokonaisuuteen kuuluu pilvipalveluna toimiva, helppokäyttöinen hallintajärjestelmä sekä matkapuhelimeen ladattava älypuhelinsovellus. Hallinnoiva taho voi valvoa samalla sovelluksella useamman kiinteistön tilojen käyttöä sekä myöntää, muuttaa tai poistaa käyttäjien kulkuoikeuksia. Yksittäisen kulkuoikeuden muuttaminen onnistuu vain parilla hiiren klikkauksella. Hallinnointia voidaan myös tehostaa luomalla käyttäjäryhmiä. Bitwardsin hallintanäkymästä voidaan seurata tarkasti ovien ja porttien käyttöä sekä järjestelmän toimintakuntoa.\nBitwardsin kehittämän älyavainalustan avulla on mahdollista korvata perinteinen avain.\nMobiiliavaimen käytön tavoitteena on helpottaa kulkemista ja liikkumista.\nRatkaisu soveltuu hyvin sekä portteihin, oviin, kaappeihin että kaikkialle missä tarvitaan avainta.\nKulkuoikeus käyttäjälle myönnetään sähköisessä hallintajärjestelmässä.\nKäyttöoikeus voi olla lyhyt tai pitkäaikainen. Sitä voidaan myös muokata helposti etäyhteydellä.\nMobiiliavainsovellus toimii käyttäjän puhelimessa Bluetoothin tai NFC-yhteyden avulla.\nSaastamoinen kertoo Bitwardsin sovelluksen käyttämisen olevan erittäin edullista ja käyttöönoton onnistuvan helposti. Esimerkiksi kaapelointeja ei tarvita, ja järjestelmän liittäminen muihin järjestelmiin onnistuu helposti API-rajapinnan avulla.\n– Älypuhelimeen asennettava sovellus ei tarvitse toimiakseen erillistä verkkoyhteyttä, sillä se toimii Bluetooth- tai NFC-yhteydellä. Ratkaisumme perustuu mobiilimaksamisesta tunnettuun teknologiaan, jota aikanaan kehitettiin muun muassa Nokiassa, joten sen tietoturva ja käyttövarmuus ovat erittäin korkealla tasolla. Tietoturva on todennettu merkittävän tietoturvayhtiön ja Suomen valtion alaisuudessa toimivien organisaatioiden toteuttamilla auditoinneilla.\nBitwardsin järjestelmää kehitettiin alun alkaen Flexim Security Oy:ssä, jossa Saastamoinen toimi tällöin teknologiajohtajana. Kun AssaAbloy osti Fleximin vuonna 2016, perustettiin Bitwards kehittämään alustaa eteenpäin.\nBitwards ei valmista itse lukkoja vaan liittää muiden valmistajien älylukot mukaan alustaansa. Asiakkaat voivatkin valita omiin käyttötarpeisiinsa parhaiten soveltuvat lukitusjärjestelmät ilman erillisiä rajoituksia.\n– Lähtökohtaisesti tarjoamme teknologiaamme turvallisuus- ja lukitustoimijoiden sekä erilaisten järjestelmäintegraattoreiden kautta. Älyavainalustamme on siis osa kyseisten toimijoiden toimittamaa kokonaisratkaisua. Tällä hetkellä globaalissa ekosysteemissämme on 15–16 laitevalmistajaa, esimerkiksi turvallisuuspalveluyritys G4S ja älytoimistoalustoja toimittava ATEA sekä globaalisti toimiva, turvallisuusteknologiaa tarjoava Stanley Security. Tavoitteemme on nopea globaali kasvu kansainvälisen kumppaniverkostomme kautta, Saastamoinen tiivistää.\nPorvoossa oleva CoSpace Oy on Bitwardsin ensimmäisiä asiakkaita. Yritys on tarjonnut yhteisöllisiä coworking -työtiloja vuodesta 2017 lähtien kaupungin keskustassa sijaitsevassa vanhassa ja komeassa pankkirakennuksessa.\nCoSpacen toimitusjohtaja Petter Larsenin mukaan yritys etsi käyttöönsä joustavaa kulunvalvonta- ja avainjärjestelmää, mutta sellaisen löytäminen osoittautui yllättävän haastavaksi.\n– Tarjoamme Smart Office -tyyppistä toimistotilaa yrityksille ja yksityishenkilöille. Meidän kauttamme varattavana on työpisteitä, työtiloja sekä neuvotteluhuoneita ja seminaaritiloja. Asiakkaat saavat käyttöönsä muun muassa nopean nettiyhteyden, monipuoliset työpisteet sekä tulostuksen, kopioinnin ja skannauksen. Tilan voi vuokrata käyttöönsä lyhyimmillään pariksi tunniksi, joten kulkuoikeuksien hallinnan on onnistuttava helposti, Larsen kertoo.\nLarsen tutustui Saastamoiseen ja Bitwardsin älyalustaan kansainvälisessä konferenssissa. Bitwards tuntui olevan heti toimiva ratkaisu CoSpacen ongelmaan ja yritys otti alustan käyttöön vuonna 2018.\n– Bitwards soveltuu tarpeeseemme mainiosti. Se on erittäin turvallinen, joustava ja käyttövarma ratkaisu. Asiakasta ei tarvitse välttämättä edes tavata, koska kulkuoikeuksien avaaminen onnistuu netissä. Helppouden merkitys korostuu, kun monet käyttäjistämme käyttävät tiloja satunnaisesti lyhyitä aikoja kerrallaan. Järjestelmän etuna on myös helppo laajennettavuus. Harkinnassa on, että järjestelmää laajennetaan vielä tulevaisuudessa asiakaskäytössä oleviin, lukittaviin laatikoihin.


Ison vauvan äiskä\nTeiltä jotka väitätte että ihan samanlaiseksi saa vartalon kuin ennen esikoista haluaisin kysyä, että millä saatte löysäksi jääneen vatsanahan kiinteäksi...?!? Eipä paljoa sixpäkki sen alla lohduta, vaikka läskiä vatsanahaa alla ei oikeastaan ole yhtään ylimääristä? Kiitollinen olisin jos joku kertoisi muun keinon kuin kirurgin veitsi...\nAlkuperäinen kirjoittaja 09.02.2006 klo 14:31 Ison vauvan äiskä kirjoitti:\nJaa, kai se on osaksi "geeneistä" kiinni. Itsekin ihmettelin, miten vyötärö on aivan sama, vaatteet ennen raskautta menivät entisen lailla (vaatekoko on 34-36 ja olen 174 cm pitkä). Vaikutusta varmaan myös on montako raskautta on läpikäynyt ja kuinka tiheästi.\nOi kiitos kaunis MieS!Ihana kun löytyy vielä järkeviä ja ymmärtäviä miehiä, jotka kunnioittaa naisia kokonaisuutena, ei vain kuorina. :flower: =) :wave:\nTulipas hyvä mieli tästä..\nAlkuperäinen kirjoittaja 09.02.2006 klo 21:15 Vieras kirjoitti:\njUU geenit osaksi. itselläni samat mitat ku sulla ennen ja jälkeen raskautta ja 0 raskausarpia. =)\nvaimoni on 3 lasta meille synnyttänyt ja kyllä ne on jälkensä jättäneet,mutta ihanat sellaiset,jokainen muistuttaa meidän lapsista\n11v yhteistä taivalta takana ja ei tuo todellakaan ole se 16v tyttö johon rakastuin,vaan kolmen lapsen äiti johon rakastun aina uudelleen.\nkyllä naiseni saa vieläkin sisimpäni liekkiin\nEn kertakaikkiaan ymmärrä hyväkroppaisten paniikkia raskauden jälkeen.On teillä asiat hyvin jos suurin stressin aihe on joku 200grammaa vyötäröllä.Kuka niitä katselee ja kyttäilee kuin te itse?EI KUKAAN!!!!!!!!!!! Mennyt ihan pimeeksi tuo painon tarkkailu,kaikkein hulluinta että laihat pitävät itseään lihavina ja lihavat eivät välitä ajatella koko asiaa. Miksi äidin pitäisi näyttää filmitähdeltä ylipäätään? Eikö äiti voi olla äitimäinen ja turvallisen näköinen suojelija-tyyppi,sellanen joka kykenee puolustamaan jälkeläistään myös fyysisesti? Ovatkohan nuo vouhottajat jotain teinejä vielä,kyllä iän myötä ainakin pitäisi tulla rennompi asenne omaan vartaloon,koska vuosirenkaat vain kertyvät.Aineenvaihdunta hidastuu rutkasti 25 ikävuoden jälkeen,ja sitten se onkin menoa..Onneksi elämä alkaa maistua vasta kolmenkympin jälkeen peilikuvasta huolimatta. Voikaa hyvin. :kieh:\nite en ole mikään vouhottaja, mut oishan se kiva tuntea itsensä välillä naiseksi, eikä vaan muistuttaa äitiydestä, kun katsoo omaa kroppaa. vai haluuako miehet juuri sänkyyn äidin, kuin naisen..\nAlkuperäinen kirjoittaja 06.04.2006 klo 13:14 kuin Roz kirjoitti:\nTäällä ainakin yksi hyväkroppainen äiti ja nainen, joka ei voohota. Palautuminen ilman yritystä yli kolmekymppisenä täysin entisiin mittoihin, jotka samat siis lopputeini-iästä (=hoikka, "missin mittainen"). Enkä anteeksipyytele sitä, että ylimääräistä ei jäänyt ja en ole lässähtänyt. Mahduin entisiin vaatteisiin parin vk päästä, kun uskalsin arven takia laittaa vyötäröltä normaalit housut. Ja sitten kävin varmaan imetyksen takia jopa oman vakipainoni alla. Mitään erityistä diettiä ei ole. En ole vaan karkki-ihminen.\nEiköhän se ole jokin myytti, että naisen kuuluu valittaa ja lihoa raskausksita. Kukaan opiskelukavereistani edes useamman lapsen jälkeen ei ole posahtanut tms.\nToki minulla vain vasta yksi lapsi, paino ei noussut raskausaikana erityisemmin, söin vain terveellisemmin kuin yleensä, jotta meistä kumpikin voisi hyvin. Ja kukaan tuttavistani ei ole lässähtänyt useamman lapsen jälkeen. Ihmettelen ylipäätään, miten lapsen kanssa lihoisi, ok, omille menoille ja jumpille ei jää aikaa kuin sinkkuna, mutta lapsen kanssa kiirettä pitää ja fyysisesti on uupunut.\nOlen lihava,mutta olin sitä jo ennen raskautta,siitä ei jäänyt kiloja yhtään. Eli jos olisin ollut laiha ennen raskautta ehkä olisin nytkin.En tiedä. Koska olen pulska,raskaus ei myöskään muuttanut kroppaani mitenkään,ehkä nyt on kiireempi vessaan,ei muuta. Tietysti jos on laiha,odotus väkisinkin muuttaa kehoa ja venyttää enempi,kuin itseni kokoista.Ehkä se siksi on niin traumaattista joillekin vauhkoille.Jo valmiiksi venyneillä ei ole vastaavia klimppejä aivoissa,jotka aiheuttaisivat sellaisia shokkitiloja. :snotty:\nNo jotain on tapahtunut jos painan yhtäpaljon kuin 15vuotiaana, ennen raskauttakin painoin enemmän, mutta silti silloin mahtuneet farkut ei mene nyt jalkaan. Mieskin sanoo, että lantio on jotenkin leventynyt. Selluliittia ei oo. Kumma juttu.\nAlkuperäinen kirjoittaja 09.04.2006 klo 14:25 systeri kirjoitti:\nNo eipä tullut hoikkana raskausarpia eikä löysää nahkaa. Tosin on siis vain yksi lapsi. Itsekin hämmästelin. Kyllä osaksi riippuvainen geenesitä ja kudoksen kollageenien laadusta.\nTosiaan kukaan tuttavistani ei ole paisunut useammankaan raskauden jälkeen vaan entisissä mitoissa ja bikineissä kyllä sopii kulkea. On myytti, että äidin kuuluu olla lössähtänyt ja lässähtänyt. Toki aikaa on eri tavalla kuin ennen, ja väsymys laadultaan kroonista, mutta silti.\nMutta oli laiha tai lihava, niin tuskin kukaan ilahtuu raskausarvista, ainakaan jos maha on niitä kirjavana.\nAlkuperäinen kirjoittaja 16.10.2005 klo 11:11 annukka83 kirjoitti:\nKyllä voi lapsen kanssa myös kuntoilla, Asennekysymys!!! Minä käyn päivittäin lapsen ja koiran kanssa lenkillä.\nNo sanompa vaan sen että jos paino on raskauksien aikana noussut yhtä huimasti kuin minulla (30kg kummallakin kertaa) niin en uskokkaan että pystyy enää palautumaan niihin entisiin mittoihin.\nEi se vaan tuo sinkunut nahka tuosta vyötäröltä ja vatsan seudulta mihinkään häviä vaikka kilot karisseet aikanaan. Saatikka sitten nuo ihanaiset "seepran raidat" elikkäs raskaus arvet, jotka ei multa ainakaan ole yhtikäs mihinkään hävinnet näiden vuosien aikana.\nMulla siis sattunut noitten geenien suhteen pirun huono tuuri.\nOnnittelut niille jotka ovat osanneet geeninsä paremmin valita.\nYhdyn myös onnittelemaan niitä geeninsä oikein valinneita. Uskon myös että jotain tekemistä on ruokavaliolla ja iällä jne. Emme me kaikki ole tiukkoja teinejä ja airopikki-ihmisiä edes ennen odotusta,saati sen jälkeen. Jotenkin säälin naisia joilla on pakonomainen tarve polttaa kaloreita.Eikö liikunnan pitäisi tuottaa iloa ja hyvää oloa. Ei se siltä näytä kun eräät tuoreet mammat laukkaaa tuolla sporttirattaittensa perässä sykemittaria vahdaten.Mikä teitä semmosia riivaa,ette voi olla ihan terveitä.Ja enpä usko että koskaan olette siihen kehoonne edes tyytyväisiä,vaikka syötte sitä pelkkää salaattia ja vettä hikoilun välillä. Varmasti pistätte jo rahaa jemmaan koska pelkäätte ikääntymistä,sillon täytyy näet eittämättä pistäytyä rolf nyyströmmin juttusille!!??!! Relatkaa vauhkot.\nAlkuperäinen kirjoittaja 10.04.2006 klo 14:03 Geenimutaatiomöykky kirjoitti:\nSorry. mutta taitaa taasen se kateus nostaa päätään. Kunnosta toki pitää huolta pitää, mutta ei kukaan mittansa ylläpitänyt lonksahda yllä mainittuun lokeroon. Siitä jo pitää vaativa työ huolen, että ylimääräistä aikaa ei jää. Ja työ on lähinnä istyumalihaksia ja yläkertaa (=aivoja) kuormittavaa.\nMiksi ihmeessä äidit, jotka ovat ylipainosia, haukkuvat niitä, jotka eivät ole? Päinvastoin ei tapahdu.\nSuomessa on toki erityisesti naisten vaanima armeija tarkkailemassa, ettei kukaan vaan sattumalta ole säästynyt vääjäämättömältä raskauslässähdykseltä.\nEnpä usko, että kukaan hoikkana säilynyt äiti pyytää anteeksi lässähtäneiltä ja itseensä ulkonäkönsä suhteen tyytymättömiltä äideiltä, sitä, että itse ei ole samanlainen.\nAlkuperäinen kirjoittaja 10.04.2006 klo 12:24 Tatjaana kirjoitti:\nEkan kanssa onnistui mullakin vielä tuo lenkkeily ja entisiin mittoihin sillä tavoin pääsy, mutta koitappa lenkkeillä vauvan ja vähän vajaa kolmi vuotiaan kanssa. Isompi hyvä kun jaksaa kävellä tai malttaa laudalla istua puistoon ja takas.\nJumpata yritin jossain vaiheessa, mutta kun alko näyttämään, että ainut aika sille liikenis klo.22 jälkeen illalla niin alko intokin lörpähtämään. Kyllä joskus täytyy saada rentoutuakin pikku hetki. Jumpataan sitten kun lapset on vähän isompia.\nJa sitten tuohon edellisen kommenttiin, ettei laihat äidit arvostele puulukoita niin mitä sitten tälläiset kommentit oikein on? Ei kamalan kivalta kuulosta kun melkein valehtelijaksi tai laiskaksi tuomitaan jos ei kilojen karistuksessa meinaa olosuhteiden vuoksi onnistua. "se on vaan asenne kysymys" ei kamalan mukavalta kuulosta sille joka todellakin yrittää.\nJoo, siis laudalla seistä...pakko oli tulla korjaan...\nNormaalin muotoinen nainen leimataan heti kateelliseksi jos se pitää himojumppaajia vähän yksinkertaisina trendipelleinä. Haloooo,ei ole tervettä miettiä jatkuvasti jotain kalorinpolttamista. Jääkö siinä edes aikaa ajatella mitään muuta? Itse tiedän millaisia ne ihmiset ovat,sillä siskoni kärsi monta vuotta anoreksiasta. Voin todeta,että eipä sellainen ihminen ole hääviä seuraa,edes itselleen. Kyllä,mielestäni anorektikot ja himoliikkujat ovat samasta puusta veistettyjä. Joku ihme kontrollinpakko niillä on omaan kehoonsa. Minusta on mukavaa olla sopivasti pyöreä.Liikun paljon,ihan mielenterveyden vuoksi. En kadehdi tosiaankaan irvisteleviä urheilijoita ym.pakkoliikkujia. Miksi sitä on niin vaikea käsittää että jos ei näytä filmitähdeltä,voi silti olla onnellinen. Ehkä te tiukkapipotkin sen huomaatte tässä jonain kauniina päivänä,jos ne aivonne eivät kramppaa tms.. ötyä\nAlkuperäinen kirjoittaja 12.04.2006 klo 00:45 haloo kirjoitti:\nOnko koskaan käynyt mielessä, että liikunnasta voi nauttia...\nYhtä hyvin voisi ajatella, että läskin ihmisen elämään ei kuulu muuta kuin epäterveellinen jääkaapin ja sohvan välillä laahustaminen...\nEli kyllä liikunnallisilla ihmisillä muutakin elämään kuuluu...\nEiköhän pidetä sairaudet kuitenkin eri kastissa, ettei tule typeriä yleistyksiä... :wave:\nMiksi kaikki hoikat olisivat anorektikkoja??? Eivät kaikki lihavatkaan ole buliimikkoja tai mielenterveyshäiriöisiä ja syö suruunsa. Tuo on aika kapeakatseista ja viimeinen lauseesi sen sitten jo kertookin. Miksi naiset eivät saisi olla tyytyväisiä itseensä, olivat sitten pulskia, normaalimittaisia tai hoikkia, vaan itseä tai muita pitää moittia? Jos itseensä on tyytyväinen, niin miksi haukkua ja puhua rumasti muista?\nSamaa mieltä. Kyllä normaalipainoisuus ja hyvä kunto ovat mielialan piristäjiä ja jaksaa paljon enemmän elämässä.\nMulle tuli ja PALJON ensimmäiseltä. Eipä ihme, atoppinen iho nääs.\nKäly huomattavasti kiinteämpi muttei saanut osottaessaan ainoatakaan arpea ja häneltä kilot karisivat heti.\nItsellä ei ole niin väliä, vaikka kylläpä ekalta ne kaikki lopulta tippui pois.\nJa sanonpa vaan että varmasti kaikille naisille löytyy ottajia vielä synnytyksen jälkeenkin, oli sitten lihava tai laiha\nNääs miehetkii tykkää erilaisista naisista... =)\nAlkuperäinen kirjoittaja 12.04.2006 klo 21:27 AnnaHoo kirjoitti:\nEipä ne miehetkään virheettömiä ole!\nArville ei valitettavasti paljoa mitään voi, ihon kollageeneista riippuu. Kaikilla kun iho venyy joka tapauksessa raskaudessa.\nJoten, eiköhän pidetä huolta itsestämme ja koeteta pitää myös itsestämme sen sijaan että keskitymme vain naapuriin.\npalasimpas taas kommentoimaan..\nen missän nimessä tarkottanut tuota aikasempaa kommenttiani kenellekkään yksistään, vaan kaikille yleisesti..\nKyllä määki harrastan liikuntaa. Käyn aerobikissa ja jumpassa ja pitkillä kävelylenkeillä (juoksusta kun en oo koskaan tykänny) Niin silti tuo sinkunut nahka tuossa roikkua läsöttää..\nEttä ei tasan onnen lahjat käy..\nJa sen haluun vielä sanoa että vaikka joku näyttääkin hieman pyöreähköltä/ tlipainoselta.. saattaa silti kyseisellä henkilöllä olla hyvä kunta ja taas vaikka joku laiha luikku olisikin.. nii ei se takaa että hällä hyvä kunto olisi..\nElkäämme siis ketään tuomitko sohvaperunaksi taikka urheiluhulluksi.. vain näön ja olettamuksien perusteella..


Voimavaravalmentaja, kirjailija, harrastajateatterilainen\nMinä itse olen kulkenut kummallisen, mutta voimaannuttavan polun itsekseni. Taustallani on haastavia ihmissuhteita, tapahtumia sekä paljon, paljon oppiläksyjä elämästä.  Minua on kiehtonut ihmisen mieli ja sen voima, oma mielenikin tekee tepposia. Olen epätäydellinen ja kuljen polkuani kompastellen, mutta syntymävuodestani 1975 tähän saakka mahtuu jo hieman kokemusta, taitoa ja tietoakin.  Sen, mitä muuta teen löytyy: www.teijula.fi-osoitteesta\nVoimavaravalmennus on sydämen asiani. Kouluttauduin voimavaravalmentajaksi 2011-2013.\nLeijuva Hiiri Oy eli ystävättäreni Maarit Viiri ja minä teimme kirjan ja korttipakan nimeltään Oomph Oraakkeli Omiin Oivalluksiin. Minä tein tekstit ja Maarit kuvitti. Sen nimi kertoo siitä, että arvostan suuresti omien oivallusten voimaa kaikessa. \nKoulutuksiltani olen mm. merkonomi, matkailupalvelija, kosmetologi, yrittäjä, tuotekehittäjä ja ennenkaikkea voimavaravalmentaja. Opiskelen aina lisää.\nOlen toiminut yrittäjänä paitsi vaatekaupassa, niin koiranruuan myynnissä, kahvilanpitäjänä kuin majatalon emäntänä. Tämän lisäksi olen vuokranantajana. Olen yrittäjäperheestä, meillä oli huonekaluliike ennen vanhempieni eläköitymistä. Monenlaista kokemusta myös yritystoiminnasta.\nOlen elänyt Korppoossa pitkään, pitänyt majataloa ja kirjoittanut Pieni opas Korppooseen-kirjan sekä tehnyt sivuston www.visitkorppoo.com auttaakseni matkailijoita löytämään tuon saariston helmen.\nHarrastan teatteria, lukemista ja kirjoittamista, matkailua ja eläinten kanssa puuhastelua. Rakastan tummaa kahvia, punaista viiniä, hyvää ruokaa ja kiinnostavia keskusteluja. Ihastun luonnosta, eläimistä ja seikkailuista.


Linkin takana: WikiLeaks, Hänninen ja Fluxus - Kohtaamiset\nLinkin takana: WikiLeaks, Hänninen ja Fluxus\n* Julian Assange ja WikiLeaks herättävät journalisteissa ristiriitaisia tuntemuksia. Voiman päätoimittajan Hanna Nikkasen mielestä Assangen ajaman läpinäkyvyyden ”tulee ulottua kaikkiin, ei vain jo ennalta pahantekijöiksi määriteltyihin tahoihin”.\n* Piraattiliiton mukaan kyse on ”täydestä informaatiosodasta, jossa sodan toinen osapuoli Yhdysvallat yrittää kaikin käytettävissään olevin keinoin tuhota WikiLeaksin organisaation ja vähintäänkin savustaa sen kokonaan ulos netistä.”\n* Taiteilija ja runoilija Jim Andrews on piraattien kanssa samoilla linjoilla. Andrews vertaa WikiLeaksin vaientamisyrityksiä musiikin vapaasta jakelusta ja Napsterista käytyyn taisteluun.\n* Mutta mikä oikein on miehiään tämä salaperäinen avoimuuden kannattaja? Aikakauslehti New Yorker profiloi Julian Assangen viime kesäkuussa.\n* Sosiaalinen media on tullut jäädäkseen ja yhä useammat yritykset osaavat hyödyntää sen ainutlaatuisuutta. Financial Times esittelee muun muassa Facebookin uuden palvelun.\n* Runous tekee hyvää ajattelulle, väittää skottitutkimus. Psykologien mukaan runojen tiheä kuvakieli ja runoilijoiden taipumus horjuttaa lukijoitaan pakottavat kiinnittämään tarkempaa huomiota tekstin yksityiskohtiin ja vaikuttavat siten aivojen vireyteen.\n* Jani Hännisen (s. 1974) maalaukset käsittelevät isoja aiheita muutamalla perusvärillä. Tältä ja tältä (video) näyttää tämä hetki ajattomaksi tiivistettynä ja hahmotettuna. Näyttely on esillä 19. joulukuuta asti Galerie Anhavalla Helsingissä.\n* Samalla reissulla voi pistäytyä naapurissa Kiasmassa katsomassa Ars Fennicalla palkitun Charles Sandisonin visuaalista runoa, jonka tekstimateriaalina on käyetty Oxford English Dictionaryn laitosta vuodelta 1911. Työ, joka kantaa nimeä ”Kieli maailman peilinä” (ja joka videolle taltioituna näyttää tältä) on esillä vielä viikon ajan sunnuntaihin 12. joulukuuta asti.\n* Kevennetäänpä hieman. Mustekala.info etsii nimittäin vuoden esteettistä rikosta. Kaikki saavat osallistua, ja nimenomaan omia ehdotuksia kaivataan. Malliksi kuitenkin muutama esimerkki: elokuvateatteri Bristolin sulkeminen, Marja Tyrnin Tortturalli, Sorbuksen valmistuksen lopettaminen, Jari Litmasen patsas, Päivi Räsäsen retoriikka, nahkalegginsit. Tai miten olisi Helsingin Musiikkitalon julkisivu?\n* Lopuksi vihje Norjaan matkaaville. Henie Onstadin taidekeskus Oslon kupeessa esittelee poikkitaiteellisen Fluxus-ryhmän tekemisiä. Näyttely on esillä ensi helmikuun loppuun ja perustuu museon omiin kokoelmiin.


Etusivu > Tilastot > Perheet > 2016 > Perheiden määrän kasvu aiempaa hitaampaa\nKorjaus. Liitetaulukkoa 2 on korjattu 27.11.2017 klo. 15.00.\nTilastokeskuksen tietojen mukaan vuoden 2016 lopussa Suomessa oli 1 476 000 perhettä. Vaikka perheiden määrä on koko ajan kasvanut, niin vuoden 2013 jälkeen määrän vuosittainen kasvu on pienentynyt huomattavasti. Vuodesta 2004 vuoteen 2013 perheiden määrä kasvoi keskimäärin 5 500 perheellä vuosittain. Vuonna 2016 perheiden määrä kasvoi enää 200:lla.\nPerheet tyypeittäin 1992–2016\nAviopari ja lapsia -perheiden määrän väheneminen jatkuu\nPerheistä 64 prosenttia oli avioparien perheitä. Aviopari ja lapsia -perheiden määrä on pienentynyt 6 200 perheellä edellisestä vuodesta ja avopariperheiden, joissa ei ole yhteisiä lapsia, 200:lla. Muiden perhetyyppien määrät ovat kuitenkin kasvaneet sen verran, että kaikkien perheiden määrä kasvoi hieman.\nAvoparien perheitä oli edelleen 23 prosenttia ja yhden vanhemman perheitä samoin 12 prosenttia kuten edellisenä vuonna. Saman sukupuolen rekisteröityjen parien perheitä oli 2 700. Yksinasuvia oli 1 131 000, edellisenä vuonna 19 100 vähemmän.\nPerheiden keskikoko oli 2,8. Vielä vuonna 1990 perheissä oli keskimäärin kolme henkilöä. Perheisiin kuului 74 prosenttia väestöstä eli 4 073 000 henkilöä, 8 000 vähemmän kuin edellisenä vuonna. Perheisiin kuuluvien osuus on pienentynyt tasaisesti. Vielä vuonna 1990 perheisiin kuului 82 prosenttia väestöstä.\nLapsiperheitä entistä vähemmän\nVaikka kaikkien perheiden määrä onkin vielä kasvanut, lapsiperheiden määrä on jatkuvasti pienentynyt. Tämä kertoo lähinnä siitä, että perheiden täysi-ikäistyvien lasten ikäluokat ovat suurempia kuin uudet syntyvät ikäluokat. Lapsiperheiden määrä pieneni edellisvuodesta 1 800 perheellä 570 000:een. Määrä on vähentynyt viimeisen kymmenen vuoden aikana keskimäärin 2 000:lla perheellä vuosittain. Lapsiperheeseen kuuluu vähintään yksi alle 18-vuotias lapsi.\nLapsiperheisiin kuului 39 prosenttia väestöstä. Lapsiperheiden yleisin perhemuoto oli edelleen avioparin perhe, 59 prosenttia lapsiperheistä. Avoparien perheitä oli 20 prosenttia lapsiperheistä. Lähes saman verran oli äiti ja lapsia -perheitä, joita oli 19 prosenttia. Isä ja lapsia -perheitä oli edelleen hyvin vähän, kolme prosenttia. Saman sukupuolen rekisteröity pari oli vanhempina 700 lapsiperheessä. Lapsiperheiden määrään vaikuttavat monet tekijät kuten syntyvien ja täysi-ikäistyvien ikäluokkien koot sekä kansainvälinen muuttoliike.\nLapsiperheissä oli yhteensä 1 051 000 alaikäistä lasta, 2 200 edellisvuotta vähemmän. Näistä yksilapsisia oli 43 prosenttia, kaksilapsisia 39 prosenttia ja kolmilapsisia oli 13 prosenttia. Viidessä prosentissa lapsiperheistä oli vähintään neljä alle 18-vuotiasta lasta. Keskimääräinen lapsiluku oli 1,85. Luku on pysynyt vakaana lasten määrän pienenemisestä huolimatta.\nViime vuosien syntyneiden määrän vähenemisen seurauksena myös niiden perheiden määrä, joissa on alle 3-vuotiaita lapsia, on pienentynyt. Näitä perheitä oli 149 000, edellisenä vuonna 153 000. Vuodesta 2011 määrä on pienentynyt noin 11 000:lla.\nLähes joka kymmenes lapsiperhe on uusperhe\nUusperheitä oli vuoden 2016 lopussa 52 000. Uusperheiden määrä väheni 600:lla edellisestä vuodesta. Uusperheiden osuus lapsiperheistä on pysynyt yhdeksässä prosentissa vuodesta 2004 lähtien. Noin puolet uusperheiden vanhemmista oli avoliitossa ja puolet avioliitossa.\nPerheet tyypeittäin vuosina 1990–2016\ntyyppi 1990 1995 2000 2005 2010 2015 2016 Muutos\nyhteensä 1 365 341 1 382 970 1 401 963 1 426 002 1 455 073 1 475 335 1 475 583 248\nei lapsia 364 452 395 953 436 019 481 209 513 889 528 539 529 697 1 158\nja lapsia 640 062 579 578 514 868 468 266 446 433 424 185 418 032 -6 153\nei lapsia 123 471 135 996 160 132 180 590 195 967 215 620 218 439 2 819\nja lapsia 65 896 85 309 102 581 112 847 117 254 122 657 123 321 664\nlapsia 147 297 159 063 159 432 153 024 149 651 150 274 151 459 1 185\nlapsia 24 161 27 071 28 931 29 238 30 278 31 452 31 951 499\npari 1) .. .. .. 398 706 1 023 1 052 29\nnaispari 1) .. .. .. 430 895 1 585 1 632 47\nväestö 4 101 922 4 093 038 4 053 850 4 037 753 4 065 168 4 080 544 4 072 565 -7 979\nosuus, % 82,1 80,0 78,2 76,8 75,6 74,4 74,0 -0,4\nkeskikoko 3,00 2,96 2,89 2,83 2,79 2,77 2,76 0,0\n1) Rekisteröity pari ja lapsia -perheitä oli 669 vuonna 2016.\nLiitetaulukko 1. Perheet tyypeittäin 1950 - 2016 (26.5.2017)\nLiitetaulukko 2. Perheväestö ja perheen keskikoko 1950 - 2016 (Korjattu 27.11.2017. Korjattu kohta on merkitty punaisella.) (26.5.2017)\nLiitetaulukko 3. Lapsiperheet tyypeittäin 1950 - 2016 (26.5.2017)\nLiitetaulukko 4. Uusperheet 1990 - 2016 (26.5.2017)\nLiitekuvio 1. Perheet tyypeittäin vaimon/äidin iän mukaan 2016 (isä ja lapsia -perheet isän iän mukaan) (26.5.2017)\nLiitekuvio 2. Lapsiperheet tyypeittäin äidin iän mukaan 2016 (isä ja lapsia -perheet isän iän mukaan) (26.5.2017)\nLiitekuvio 3. Uusperheet perhekoostumuksen mukaan 2016 (26.5.2017)\nLiitekuvio 4. Lapsiperheiden lapsiluku maakunnittain 2016, prosenttia (26.5.2017)\nLaatuseloste, perheet 2016 (26.5.2017)\nISSN=1798-3215. 2016. Helsinki: Tilastokeskus [viitattu: 25.5.2022].


Pikkukaupungin poika Shawn MacArthur (Tatum) on tullut New Yorkiin tyhjätaskuna. Ansaiten hädin tuskin elantonsa myymällä piraattituotteita kaduilla, hänen onnensa kääntyy kun huijari Harvey Boarden (Howard) huomaa, Shawnin olevan ...\nNäyttelijät: Channing Tatum, Terrence Howard, Brian White, Luis Guzmán, Zulay Henao\nOhjaus: Dito Montiel\nKesto: 105 Tuotantovuosi: 2009\nVirallinen verkkosivusto: http://www.fightingmovie.net/\nTiivistelmä: Pikkukaupungin poika Shawn MacArthur (Tatum) on tullut New Yorkiin tyhjätaskuna. Ansaiten hädin tuskin elantonsa myymällä piraattituotteita kaduilla, hänen onnensa kääntyy kun huijari Harvey Boarden (Howard) huomaa, Shawnin olevan luonnonlahjakkuus katutappelussa. Kun Harvey tarjoaa Shawnille apuaan lyödä rahoiksi, kaksikosta tulee keinotekoiset kumppanit.\nShawnin managerina Harvey esittelee hänet korruptoituneille ympyröille, joissa rikkaat miehet lyövät vetoa kertakäyttöpanteilla. Hänestä tulee melkein yhdessä yössä tähtitappelija joka iskee katuun ammattinyrkkeilijät, eri taistelulajien mestarit ja muut taistelijat tyrmäävän intensiivisissä tappeluissa. Mutta jos Shawn ikinä toivoo pakenevansa synkkää maailmaa josta löytää itsensä, hänen on nyt kohdattava elämänsä kovin taistelu.\nKirjaudu sisään. Palvelu on vain valtuutettujen julkaisijoiden käytettävissä. Fighting\nShawnin managerina Harvey esittelee hänet korruptoituneille ympyröille, joissa rikkaat miehet lyövät vetoa kertakäyttöpanteilla. Hänestä tulee melkein yhdessä yössä tähtitappelija joka iskee katuun ammattinyrkkeilijät, eri taistelulajien mestarit ja muut taistelijat tyrmäävän intensiivisissä tappeluissa. Mutta jos Shawn ikinä toivoo pakenevansa synkkää maailmaa josta löytää itsensä, hänen on nyt kohdattava elämänsä kovin taistelu. Kuvat


Akvaario aulassa mahdollisti hakkerien hyökkäyksen kasinon tietoihin\nSuomalaiset hakkerit saivat yli 10GB dataa akvaario-hackin kautta\nInternetin kautta kaikki joka on yhdistetty maailmanlaajuiseen verkkoon, on yhdistetty toisiinsa tavalla, joka sallii pääsyn laitteesta toiseen. Vaikka tämä helpottaa paljon lainkuuliaisten kansalaisten prosesseja, se mahdollistaa myös rikollisten pääsyn asioihin, joihin heillä ei sitä pitäisi olla. Pohjois-amerikkalainen kasino joutui hyökkäyksen kohteeksi vastikään, kun hakkerit löysivät erittäin kiintoisan portin kasinon tietokantaan. Aulassa sijaitseva akvaario oli yhteydessä internetin kautta tietokoneeseen, joka sääteli sen lämpötilaa ja tarkasti veden puhtauden. “Hyökkääjät käyttivät sitä jalansijana verkkoon, löysivät sitten High Roller -tietokannan ja vetivät tiedot takaisin verkkoon, ulos termostaatista ja pilvipalveluun asti”, – kommentoi Darktracen toimitusjohtaja Nicole Eagan.\nHakkerit pystyivät varastamaan 10 gigatavua tietoa. Varastetut tiedot siirrettiin laitteeseen Suomessa. Darktrace, varkautta tutkiva tietoturvayritys, päätti olla paljastamatta tarkkaa sijaintia tai kasinon nimeä. Darktrace’n toimitusjohtaja myös totesi, että samanlaisia tapauksia on rekisteröity aiemminkin yhtiön toimesta.\nInternetissä kaikki ovat alttiita tällaisille hyökkäyksille. FBI varoitti vanhempia äskettäin lapsille tarkoitetuista leluista, jotka ovat yhteydessä internetiin. Rikolliset voivat käyttää näitä leluja saadakseen tietoa lasten nimistä, sijainnista ja niin edelleen. Tapoja suojella itseään tällaisilta hyökkäyksiltä on tietoisuuden lisääminen netin yhteydessä olevista esineistä ja suojausohjelmien käytöstä. “Nettiä käyttäviä laitteita on paljon, kaikenlaista termostaateista, jäähdytysjärjestelmistä ja ilmastointilaitteista asti henkilöihin, jotka tuovat Alexa-laitteensa toimistoihin. Siellä on vain paljon IoT: tä. Se laajentaa hyökkäysalaansa, ja suurin osa tästä ei ole perinteisten puolustusmenetelmien alaista. “- Nicole Eagan varoitti.\nTällaiset hackit saattavat nopeuttaa internettiin liitettyjen asioiden sääntelyä. Vaikka tämä parantaisi tietoturvaa ja ratkaisi monia tietosuojakysymyksiä, monet eivät ole toivottamassa sääntelyjä tervetulleiksi, kun se liittyy nettiin. Toistaiseksi on yhä yksittäisten käyttäjien vastuulla suojella itseään vastaavia hyökkäyksiä vastaan.


3-huoneen huoneisto, 50 m2, 2 tasossa, 1. kerroksessa. Erittäin yksinkertaisesti sisustettu: olo/ruokailuhuone, satelliitti TV. Uloskäynti parvekkeelle. 1 kahden hengen huone, jossa viisto katto. Pieni keittiönurkkaus (2 keittolevyä, pienoisuuni, kahvinkeitin). Kylpy/WC. Kattokerroksessa: 1 huone, jossa viisto katto, 2 vuodetta. Parvekekalusteita. Käytettävissä: syöttötuoli (lisämaksu). Pääsy kattokerrokseen taitettavia portaita pitkin. Pieni kerrostalo "Muschelweg". Rauhallinen sijainti, 500 m meren rannalta, 900 m rannalta. Talossa: varasto pyörille, keskuslämmitys. Pysäköintipaikka talon luona. Supermarket 1.6 km, ravintola 100 m, leipomo, kahvila 300 m, bussipysäkki 250 m, rautatieasema 2 km, lautta 2 km, hiekkaranta 900 m, uimala 14 km, uimahalli 450 m. Golfkenttä (9 reikää) 8 km, surffauskoulu 900 m, tennis 2.5 km, ratsastustalli 1 km. Leikkitalo lapsille 250 m.\nAsunto oli riittävä hinta: pieni ja varustettu vanhoja huonekaluja. Sohvat olivat kattaa lika, peitetty huopia.\nValitettavasti määritelty Wimdu CHRISTIAN kuin vuokranantaja ja syntyi vasta, kun varaus nimi Interhome. Sitten minulle lunastamisesta Wimdu-voucher jonka määrä on 30 euroa on evätty, vaikka yhteensä 4 huoneistot ovat varattavissa Wimdu minulta.\nEn löydä tätä liiketoimintaa menettelynsä perusteella, varsinkin kun toinen kuponki 20 euron ei lunasteta, koska se päättyi, kun olen pysäytti minut tänne Pohjois-oja (ei Wi-Fi-yhteys).\nJos en saa riittävästi selitys kaikki nämä epäjohdonmukaisuudet sinulta, olen menossa suosituksen "erittäin pidättää", vaikka olenkin yleisesti ottaen tyytyväinen viestintää ja organisaation kautta Wimdu.\nMISSÄÄN TAPAUKSESSA järjestöille, mitään tekemistä Wimdu, etunimi, koska vuokranantaja KUVASTAVAT !!!


Mitsubishi Delica - Sivu 2 - Offipalsta.COM\nAlkuperäinen kirjoittaja jussimh\nNo itseasiassa tuo on juurikin sen näköinen kuin mitä ihan itse pähkäilin millainen sen pitäisi olla. Tai melkein, on tuo hieman paremman näköinen toteutus.\nVielä pitää tuo toinen liukuovi lyhentää alapäästä tuon kynnyksen kanssa toimivaksi, sitten sisustaa asentelemaan takaisin.\neikö kynnyksen olis voinu nostaa ylemmäs. ovi poikki seuraavasta pokkauksesta. samalla lattiasta olis tullu tasainen\nAlkuperäinen kirjoittaja HannuN\nJa allah pitää oven alalaidan paikallaan?\njaa...sekö sen alakiskon ja kiinnikkeen nimi on ?\nÄäh tottunut siihen, et yleensä ihmiset ei tajua, et siellä on alhaalla kisko jonka päällä oven paino lepää, mut täytyy sanoa et olikohan raskalainen insinööri on nero rellussa taitaa olla se kisko kotelo takaa avoin eli letkulla saa laskettua hiekat sun muut ulos\nKerran tuli hiase vaihdossa jota isäntä oli ihan ite korjannut ja sivuovi ei kuulemma enään pysynyt paikallaan kun remonttia oli tehnyt, noh tää turpourpo oli laikannut koko kynnyksen kiskoineen pois ja peltiä tilalle, onneksi oli pihassa kolari hiace josta sai puuttuvat osaset\nTai sitten liukuovi pois, ja Neuvostoliiton tyyliin ladon ovi tilalle?\nVaatii parkkipaikalla enemmän tilaa, mutta ei ole kiskoista ongelmia.\nNo tarkoituksena pitää nuo sivuovet ihan liukutyyppisinä. Täytyy huomenna laittaa vielä nuo pienemmät (31") renkaat alle että ovet pelaa. 33" ottaa kiinni edessä sisälokariin pyörän takana ja sekin ongelma pitää poistaa ennen isompia ajeluja.\nLähetä yksityisviesti: jussimh\nEtsi kaikki jussimh:n viestit\nmistähän pitäs alkaa etsimään vikaa kun kaikki mittarinvalot on ollu Delicassa koko omistusaikani pimeänä. kaikki sulakkeet oli rasiassa ehjät, voisiko muka olla että kaikki polttimot on vaan palaneet?\nMinun Delicassa oli samaa vikaa,kaikki mittaritaulun ja takamatkustamon polttimot oli poks!!\nMiten ois möisitkö oikean takaoven taaimaisen liuku ikkunan,omassa joku pleksi?,näyttäisi siltä että käy myös vasemman oven etummaiseen??\nAlkuperäinen kirjoittaja RAF\nTäytynee alkaa katella polttimoita esille että nekö siellä on sitten kaikki pimeänä.\nPassoo tuo ikkuna vaikka myyväkkin. Tarjouksia otetaan vastaan.\neipä ollu polttimoissa vikaa, ei vaan tule virtaa mittarien valoille. kaikki sulakkeet pitäs olla ehjät. täytynee joku hyppyvirtapiuha viritellä.\nOnkos tossa mittariston valonkirkkauden säätöä?\nJoskus se vastus potikka palaa niin virtaa ei vaan mene läpi eli valokatkaisija tai se himmennin irti ja kattoo onko se kuollut tai sitten\njenkeissä on samassa sisävalon pakko sammutin eli voi olla jopa, et sitä pyöräyttämällä rupeaa toimimaan\nEipä ole mittariston himmennintä. sen verran mittailin että maadottaa molemmista mittarinvaloille tulevista johdoista.\nsiihen ei vaikuttanut vaikka otin irti virtalukonpohjan ja vilkunviiksen liittimet, maadoittelee vain. yhtään sulaketta ei ole sulakerasiasta palanut.\nja sitten mittarivalojen liittimeen tulee yhteen napaan kokoajan virta, ja sitäkin kun kosketti hipaisemalla yleismittarilla vastus summeri päällä niin se vähän inisi. Siis se johto vähän maadoittaa vaikka siihen tulee virta?\nTaidan katkaista molemmat mittariston valoille tulevat johdot ja vetästä maadoituksen ja virrat jostain ihan muualta. laittaisi siihen samaan nuo lämppärin säätimien valot myös. ei jaksa enempää ruveta purkamaan ja korjaamaan.\neikös se maadoitus kierrä polttimoiden kautta, eli kuulukin maadoittua\neli tarkoitan kun kahdesta nastasta jotka molemmat menee polttimoitten alle piirilevyssä mittariston takana, nii varmaankin toisen pitäisi olla + että syttyy polttimoon valo.? nyt molemmat maadottaa.\nvai mistä se virta hyppää.? en tajua.\nluulin että mittasit ilman virtaa ton maadotuksen\nOikosulussa tuntuu mittarienvalonjohdot olevan kovastikkin. No katkaisimille uudet virtapiuhat merkkivaloille, ja mitteristoon. Rele ja sille ohjaus jostakin ja maadoitus katkaisian kautta. hyvä tulee.. Varsinkin jos ei pala koko auto.\nHuomasin tuossa kun olin ne vääntösauvat löysännyt suurinpiirtein alkuperäisille asennoille, niin etukynkät oli kumityynyjä vasten. ajettavuus kyllä parani, kun ei niin paljon pompottanut keulaa. Eli oletteko joutunut naperoihinne/vastaaviin joissa on vääntösauvat, niitä vaihtamaan kuoleutumisen takia?. Eihän tuossa keulassa paljon joustovaroja ole, mutta olisi mukava saada ne kaikki käyttöön.\nMoi,pajerosta vaihtoin kerran rungon ja ei viittinyt niita sauvoja vaihta ja ei saanut miten samalla korkeutelle takasin mitä ennen oli ,vaikka ne olis pohjan käännetty,ero oli 50mm,kun pajero ei ole enää offikäytossa niin vanhat on mulla vielä,jos tarvit ,multa saisit\nLöytäisköhän joku netistä varaosa kuvastoa Pajerosta ja Delicasta,vaikka saman näköisiä osia niin delicassa vääntösauva ylätukivarressa pallonivel alapuolella tukivartta mihin on saatavana korotuspala väliin,taisi olla jossain sarjassa tuuman pala ja pitemmät riiput taakse,2" pala vaatii jo perän kehikon ja korin väliin palikat myös,tuo tuumainen tois vähän lisää ulos joustoa niin ei tarvii kiriä säätöä tappiin ja alatukivarressa on camperkulman säätö.\nViimeksi muokannut RAF : 06.01.2014 12:50\nPitihän sitä pojankin maasturista ottaa pakolliset joustokuvat… Ai miten niin tekemisen puute...\nMikäs tämän projektin tila on? Tuli vaan mieleen kun otin oman samanlaisen taas liikenteeseen\nAlkuperäinen kirjoittaja -Jarkko-\nNo 3 viikkoa sitten katsastin huomautuksitta, no tosin sanoi että takapuskuri olisi hyvä laittaa jonkinmoinen. Mutta ei merkinnyt otteeseen. Silloin tällöin on käyty ajamassa metsikössä ja yleensä joka kerta on jonnekkin jääty kiinni että hinata on pitänyt. Nyt vaan kovaa ajoa, ja kun syksyllä työt helpottaa niin tarkoitus jatkaa tuunaamista. Korotus voisi olla kova sana yms.\nJoitain ruttuja on saatu aikaan esim kuskin puoleinen liukuovi, eli palkkihelmoihin pitää laittaa vielä ne kylkiputket.\nJottain pientä on tullut tähänkin taas väkerreltyä. Etupyöräaukot isonsin että sopii 33"/12,5"/15 pyörimään ja kääntymään kunnolla. helmapalkkeihin laitoin "kylkiputket" että vois paremmiin vaikka kantoihin nojailla. Sitten takapuskurin rakentelin ihan 2mm pellistä, vanha aina silloin tällöin putoili metsään.\nTarkoitus olisi kyljestä oikoa rutut pois ja fiksailla liukuovet niin että sopii noilla pyörillä aukeamaan. Ja pitäs kai se vinssi tuonne eteen laittaa.\ndelica, mitsubishi, offroad\nMyyty Mitsubishi Delica L300 4x4 2.5TD -92 Saimon O/M/V Ajoneuvot 6 10.10.2011 08:16\nOstetaan Mitsubishi Delica/L300 4x4 vilkku/valoviiksi awd O/M/V Varaosat ja tarvikkeet 0 21.09.2011 09:35\nMyydään Mitsubishi Delica (diesel) vm.-92 Rekisteröimätön O/M/V Ajoneuvot 5 26.04.2010 09:44\nMyydään DELICA 4X4 Rekisteröimätön O/M/V Ajoneuvot 0 22.02.2009 19:49\nMyydään Mitsubishi L300 4X4 2.5 TD (Delica) Rekisteröimätön O/M/V Ajoneuvot 0 24.09.2008 13:11


Starttivuosi Innotiimi-ICG:llä vahvistaa konsultin omaa osaamista ja valmentaa partneriksi - ICG - FI\nAnna Vaihisen starttivuosi auttoi häntä pääsemään sisään Innotiimin yhteisöön ja toi pontta yrittäjyyteen.\nKun konsultti selvittää Innotiimi-ICG:n liittymisprosessin, hän allekirjoittaa harjoittelujakson sopimuksen ja perehtymisjakso alkaa. Hän saa luettavakseen Innotiimin Perehtymiskirjan ja hänelle nimetään kummi, joka tukee perehtymisessä ja perehtymissuunnitelman laatimisessa.\nInnotiimin työyhteisöstä tukea yrittäjyyteen\nAnna Vaihinen aloitti matkansa Innotiimi-konsulttina heinäkuussa 2020, erityisalueenaan turvallisuusjohtaminen. Kummi, Innotiimi-konkari Anssi Juutilainen oli korvaamaton tuki konsulttimaailman saloihin sukeltamisessa.\n”Aluksi täysipäiväiseksi yrittäjäksi hyppääminen hiukan hirvitti, mutta liittymisprosessin aikana ajatus vahvistui. Innotiimistä saan paitsi tiimin tuen, myös hyödyn kollegoiden taustasta ja referensseistä. Innotiimissä yhdistyykin loistavasti yrittäjyyden vapaus ja työyhteisön vahvuudet”, Anna summaa.\nEnsimmäinen vuosi ei kuitenkaan ole valmiin pöydän ääreen hyppäämistä. Asiakashankinta vaatii aktiivista myyntityötä, jotta kauppoja syntyy. Myös kollegoihin tutustumisessa ja verkostojen luomisessa pitää itse olla aktiivinen.\n”Vaikka sainkin hyvin kontakteja ja tapaamisia heti alusta alkaen, meni lähemmäs vuosi ennen kuin ensimmäiset ikiomat kaupat tuli. Luotto omaan osaamiseen oli toki koko ajan vahva, mutta yksinyrittäjänä olisin varmaankin säikähtänyt tilannetta. Onneksi kokeneet kollegat tsemppasivat ja auttoivat uskomaan siihen, että myyntiä kyllä tulee”, Anna muistelee starttivuotensa kulkua.\n”Onneksi Innotiimin liittymisprosessi on niin realistinen ja valmistaa hyvin ensimmäiseen vuoteen”, Anna muistuttaa.\nInnotiimi toimii kuten opettaa ja osallistaa tiimiläiset kehitystyöhön\nIlahduttavaa Annan mielestä on, että Innotiimissä todella toimitaan samalla tavalla kuin opetetaan. Kehitystyö on osallistavaa ja onnistumisen hetkellä tulee vilpittömät onnittelut kollegalta. Muiden auttaminen tekee Annan mielestä työstä mielekästä, ja oman starttivuotensa jälkeen hän onkin päässyt jo uuden innotiimiläisen, Elina Toimelan, kummiksi.\nLue Elinan tarina Innotiimin liittymisprosessista täältä.\nInnotiimin kummitoiminta tapahtuu kummin ja kummitettavan omilla ehdoilla. Alussa mietitään yhdessä sopivat työskentelymallit ja katsotaan mihin kaikkeen uuden tulokkaan on syytä perehtyä. Tulokas pääsee ensin seuraamaan kollegoiden työtä ja jos osaaminen natsaa asiakkaan tarpeisiin, voi päästä myös apuvalmentajaksi joko kummin tai toisen kollegan projekteihin.\nInnotiimin brändistä uskottavuutta myyntiin\nValmiiden projektien ja tavallisen päivätyön sijaan Innotiimissä on kuitenkin kyse täysiverisestä yrittäjyydestä.\n”Toki yhteisö ja isompi tiimi auttaa myynnissä, sillä et tarjoa vain omaa osaamistasi vaan koko Innotiimin osaamista. Monenmoista konsultointia on Suomessa tehty ja kansainvälinen ICG-yhteisö tuo myös oman lisänsä osaamiskenttään. Kollegoilta oppii kaikkea uutta ja samalla voi itse jakaa omaa osaamistaan”, Anna listaa Innotiimin etuja.\nOletko harkinnut yrittäjäkonsultiksi siirtymistä? Ota yhteyttä Innotiimin liittymisvastaavaan!\nAsennemuutos johti turvallisempaan työkulttuuriin Luvata Porissa\nOta yhteyttä Annaan!


Tiedon Pääkäyttäjäforum, Tampere-talo 29.-30.8. | Tieto\n29 - 30.8.2019, Finland\nPääkäyttäjillä on merkittävä rooli asiakasorganisaation ja Tiedon välisessä yhteistyössä. Tapahtuman ohjelma painottuu toimialakohtaisesti pääkäyttäjien työtä tukeviin aiheisiin. Toisen kerroksen puistolämpiössä osallistujia palvelevat toimialakohtaiset infopisteet tapahtuman päiväosuuksien aikana.\nTapahtuma on Tiedon asiakastilaisuus, johon kutsut on lähetetty sähköpostitse. Ilmoittautumislinkin löydät sähköpostikutsustasi.\nAsiakas, Helsinki, Finland\nTieto Talks API\nTieto Talks about API


Koe Elämyskellunta luonnossa | Nature Escape\nLuontopakopeli Maailman 8. Ihme\nLuontopakopeli Maanväen vankina\nElämyskellunnassa koet ainutlaatuisen painottomuuden tunteen luonnon keskellä.\nNelosen Jaksa Paremmin -ohjelmastakin tuttu Elämyskellunta toimii hyvin joko omana rentoutushetkenä vain itseesi keskittyen tai yhteisöllisenä aktiviteettina yhdessä ystävien, työkavereiden tai perheen kesken, jolloin hauskanpidolla ei ole rajoja!\nKellunta on ikimuistoinen luontoelämys, jossa päästään hetkeksi osaksi luontoa. Kellunnassa rentoudutaan ja nautitaan luonnon energiasta ja rauhasta veden ympäröimänä. Fiilistä on hankala pukea sanoiksi, siksi se on koettava itse!\nKelluntapukujen alle pukeudutaan mukaviin, vuodenajan mukaisiin vaatteisiin ja kengät riisutaan pois. Talviaikaan suosittelemme säätä lämpimämpää kerrospukeutumista sekä villasukkia, sormikkaita ja ohutta pipoa. Mukaan on hyvä ottaa myös varavaatetta varmuuden vuoksi, sillä vesiaktiviteetissa kastuminen on aina mahdollista.\n1-4 hlö , isommat ryhmät kahdessa erässä\nalk. 200€ / 1-3 hlö, lisähenkilöt 40€ / hlö\n75 min (Kellunta-aika 45 min)\nKelluntapukujen alle suosimme kerrospukeutumista. Kylmällä ilmalla otathan mukaan myös villasukat, sormikkaat ja halutessasi ohuen pipon. Vältä paksuja kaulahuiveja. Silmälaseja käyttäville suosittelemme piilolinssejä kellunnan ajaksi. Pitkät hiukset on hyvä sitoa.\nVoimme myös siirtää elämyksen toivomaanne kohteeseen, kysy lisää!\nKysy lisätietoja: info@naturescape.fi / +358 45 205 4263


Viime vuonna yli tuhat maatilaa lopetti toimintansa | Farmit\nLuonnonvarakeskuksen (Luke) ennakkotietojen mukaan maatalous- ja puutarhayritysten määrä jatkoi viime vuonna vähenemistään. Suomessa oli vuonna 2017 maatalous- ja puutarhayrityksiä noin 48 600 kappaletta, mikä on yli tuhat tilaa vähemmän kuin vuonna 2016.\nLopulliset tilastot julkaistaan joulukuun alussa, Luke tiedottaa.\nViljanviljely yleisin tuotantosuunta – muu kasvinviljely kuitenkin yleistymässä\nMaatalousmaata tiloilla oli viime vuonna keskimäärin 47 hehtaaria.\nViljanviljely oli edelleen yleisin päätuotantosuunta, mutta muu kasvinviljely lisääntyy kovaa vauhtia.\n”Jos kehitys jatkuu samanlaisena, niin muu kasvinviljely on tänä vuonna tilojen yleisin päätuotantosuunta. Muutos vaatisi viljan hintojen nousua”, Luken yliaktuaari Jaana Kyyrä kertoo tiedotteessa.\nEmolehmien määrä taistelee kotieläintuotannon yleistä trendiä vastaan\nKotieläintalous päätuotantosuuntana jatkoi edelleen vähenemistään. Viime vuonna se oli päätuotantosuuntana noin joka neljännellä tilalla.\nYlivoimaisesti yleisin kotieläintalouden päätuotantosuunta oli lypsykarjatalous. Nautojen kokonaismäärä väheni reilulla prosentilla. Lypsylehmien määrä väheni vajaalla kahdella prosentilla, mutta emolehmien määrä sitä vastoin jatkoi lievää nousuaan edellisvuosien tapaan.\nSikojen määrä väheni vuodessa seitsemän prosenttia.\nSuurin osa tiloista perheviljelmiä\nTiloista 86 prosenttia oli perheviljelmiä. Osakeyhtiömuotoisia tiloja oli alle kaksi prosenttia kaikista tiloista. Maatalousyhtymiä oli vajaat yhdeksän prosenttia ja perikuntien omistuksessa oli alle kolme prosenttia tiloista.\nOsakeyhtiömuotoisten tilojen lukumäärä on lisääntynyt viime vuodesta vain kymmenellä tilalla, Kyyrä kertoo.\n”Vuoden 2018 alusta tilojen yhtiöittämistä on helpotettu vapauttamalla tilat neljän prosentin varainsiirtoverosta. On mielenkiintoista nähdä, miten tämä vaikuttaa osakeyhtiömuotoisten tilojen määrään.”\nYli 65-vuotiaiden viljelijöiden lukumäärä kasvaa\nViljelijöiden keski-ikä oli viime vuonna 53 vuotta. Osakeyhtiömuotoisten tilojen viljelijöiden keski-ikä oli alhaisin, 48 vuotta. Vanhimpia olivat perikuntien tilanhoidosta vastuussa olevat viljelijät, joiden keski-ikä oli 59 vuotta.\n”Yli 65-vuotiaiden viljelijöiden lukumäärä on nousussa. Kaikissa muissa ikäluokissa viljelijöiden lukumäärä laskee. Nämä luvut kertovat siitä, että tilanpidon aloittajia on entistä vähemmän ja tilanpidon lopettajia on kaikissa ikäluokissa”, Kyyrä selittää.\nTutustu tilastoihin tarkemmin täältä.\nMitähän vaihtoehtoja on\nMitähän vaihtoehtoja on aloittavalla viljelijällä maksaa tilansa ja miten luopuva viljelijä saisi edes jonkinlaisen korvauksen omistuksestaan? Maailmanmarkkinahintaisilla maataloustuotteilla ei tilaa makseta.\nVarmaan kysymykseen tulee jonkilainen syytinki, jossa luopuja saa asunnon ja polttopuut tilalta. Tila siirtyy jatkajalle pitkän siirtymän jälkeen, sisaruksille ei juuri osuuksia makseta.\nTäällä pohjanmaalla on\nTäällä pohjanmaalla on edelleen joitain viljanviljelijöitä jotka ostelee peltoa yli 20 hinnalla...... milläköhän matematiikalla tämä yhtälö pyörii?


Tromvelt.fi - Pikavipit ja Vippifirmat\nTromvelt.fi ohjaa sinut suoraan Hetivippi sivuille. Näitä tehdään siksi että vippipaikka näkyisi paremmin netissä ja että mainostus olisi eräällä tavalla helpompaa.Tromvelt ei siis ole sen kummempi paikka kuin Hetivippi.\nTromvelt on saanut tosi paljon kommentteja tällekkin sivulle mutta suurin osa on valitettavasti sellaisia että ei oikein uskalla julkaista. Voi olla että uusi firma hakee vielä toimintatapoja ja asiakkaat ovat ihmeissään jos asiat tehdään vähän toisella tavalla kuin mitä ollaan totuttu tekemään.\nEi varmasti ole yllätys että Tromvelt ei ole merkitty Luotonantajarekisteriin johon kaikkine vippifirmojen pitäsi olla merkitty. Voi olla tietysti että hakemus on kesken , Pikavipit.me odottaa lisätieoja.Tromvelt kuuluu samaan Arply ketjuun ja osa konsernin paikoista on epäiltynä rikoksesta.\nPikavippi kilpailu »\n11 “Tromvelt.fi” mielipidettä\nJaakko Kujanpää says:\n11.9.2011 at 11.24\nOtin eilen 50euron vipin. viesti tuli että rahat on maksettu tilillesi mutta eipä vaan ole tullut\n30.10.2011 at 14.43\nKauhea uhkaus ja vaatimus pommitus kun lasku vähän myöhässä\nja sms viestejä satelee jopa 4 päivässä—\njopa että aloitimme oikeusasiakirjojen tekemisen??\nolen ilmoittanut sähköpostitse että hoidan laskun tiettyyn päivään mennessä ja ei ole ees myöhässä pahasti…tästä paikasta ei kenenkään kannata hakea vippejä:( ei asiallista toimintaa…eikö maksuvaatimus pitäisi tulla ensin -huomautuslasku emailiin kyllä mutta jos ihan oikeustoimia aloitettu niin pitäs kait olla maksuvaatimus tullut eka\nlukenut että muilla ollut myös samanlaisia kokemuksia..joten varokaa näitä 3 paikkaa…ensinnäkkin keräävät sms kuluilla rahaa..ja kallista!!!!\n25.11.2011 at 18.56\nsain tänään aamulla viestin missä tarjottiin 70e lainaa ilman muita kuluja !!! jumalauta kun lähetin viestin että ok ! niin eoköhän viestin hinnaksi tullut tasan 5e. ja nyt odotan heiltä jotain saatanan hyväksyntää……….. kun luottotiedot on kunnossa ja olen vanha asiakas niin eikö nyt saatana pitäisi toimia sekunneissa kun maksaa pelkkä viestin lähetys heille jo 5e\n28.11.2011 at 4.10\n”kusetusta” saman menin minäkin tekemään. Rahoja ei ole tullut mutta lasku kyllä tuli jo.\n26.12.2011 at 15.47\nJoo, tekstiviestejä tulee jopa useita päivässä, jos maksu on myöhässä. Ihan hullua touhua. Samaa tekee myös hetivippi, josta syystä ne JA AERIS tulevat samasta numerosta. Outoa touhua.\n11.1.2012 at 17.02\nIhme touhua on. Mulla oli vippi sekä ecreditiltä että Tromveltiltä ja näyttää siltä että molemmat ovat samaa ketku firmaa. Maksoin molemmat vipit eräpäivänä ja koko ajan on tullut tekstiviestiä eräpäivän siirroista ja maksukehoituksia vippien maksuun vaikka olen ne hoitanut ja nyt lisäksi vingutaan 15 euroa eräpäivän siirrosta vaikka en ole sitä edes pyytänyt. Eikö näille firmoille saa kuria muuta kuin oikeusteitse, onpa kurjaa. Oli sitten elämäni viimeinen kerta kun pikavippiä otan, meni kyllä usko rehtiyteen.\nSatunnainen vippaaja says:\n17.2.2012 at 10.40\nSamoja kokemuksia minullakin. Yrittävät mm. laskuttaa eräpäivän siirrosta, jota en ole todellakaan tilannut. Harkitsen valituksen tekemistä kuluttaja-asiamiehelle. Viestejä saan vieläkin, vaikka olen kolmesti pyytänyt heitä lopettamaan niiden lähettelyn.\n3.7.2012 at 18.31\nSamaa mieltä kuin muut. Kokemukset Tromvelt lainasta ja muista paikan vippi hommista vat vaan huonoja. Ei voi suosittaa kellekkään.\n31.7.2012 at 5.12\nmulle ei oo tullu laskuntietoja, mihin maksetaan ja millä viitteellä yms… ei mitään tilinumeroo… enkä löydä netistä mitään yhteystietojakaan….:/\nlisää ja lisää pyydetään says:\n24.10.2012 at 12.10\nhei arto, sinun lainan (tromvelt) eräpäivä on 29.10.2012 ja summa 30.10. lainasopimuksen mukaisesti voit saada viikon lisää maksuaikaa vastaamalla tähän viestiin: TR EPS numeroon 16330!!!!!!!!!!!!!!!!!!!!!!!!!!!!!!!!!!! TE OLETTE MULLE VELKAA (50.25e) maksoin laskun kahteen kertaan. (pyysitte todisteita s-postina laitettu JA FAX:sina) ja teidän lasku vaan nousee ja nousee…… summa mikä oli 106.40 saaja tromvelt perintäosasto. ELI KAIKKI MAKSUT ON MAKSETTU…… mutta ette ole hyvittänyt sitä mistään laskunsta!!!!!???? joten laittakaa mun tilille sen mitä olette velkaa… 50.25e tietysti saatte viikon aikaa::::::::. muuten tämä pitää hoitaa lakiasiaa tuntevan henkilön kanssa.\n28.12.2012 at 11.37\nOtin Tromveltiltä vipin 50e ja sain kyllä rahat tilille, mutta sitten alkoi sadella näitä viestejä eräpäivän siirrosta, missään kohtaan ei mainittu että eräpäivän siirto maksaa, joten siirsin eräpäiviä kunnes tuli puhelinlasku 250 euroa! Vasta kun olin soittanut puhelin laskustani sain tietää että kuinka paljon nämä eräpäivän siirrot ovat minulle maksaneet. Nyt olen jo ulosotto viranomaisten kanssa tekemisissä vaikka olen velkani Tromveltille jo maksanut! Tämä maksamani lasku ei näy ulosottoviranomaisten tiedossa vieläkään, joten ainoa todisteeni maksusta on omassa tiliotteessani. Tämän firman toiminta täytyisi lakkauttaa heti ja viedä oikeuteen tällaiset ihmiset jotka todellakin varastavat rahaa ihmisiltä!!!


Nefcon uudistunut brändi jää mieleen vihreillä rahoitusmarkkinoilla - Gaia\nTanskan, Suomen, Islannin, Norjan ja Ruotsin hallitusten vuonna 1990 perustama Pohjoismaiden ympäristörahoitusyhtiö Nefco on tarjonnut alusta lähtien rahoitusta lähialueiden ympäristö- ja ilmastohankkeisiin. Vähitellen Nefco on laajentanut toimintaansa globaaliksi.\n”Brändiuudistuksemme taustalla on uusi strategia, jota tehdessä havaitsimme markkinatilanteen muuttuneen. Vihreää rahoitusta tarjoaa moni uusi toimija, joista meidän on tärkeää erottua”, kertoo Nefcon viestintäjohtaja Josefin Hoviniemi. Brändiviestinnällä halutaan tavoittaa sekä vanhat että uudet sidosryhmät, kuten potentiaaliset asiakkaat, rahoitusyhteistyökumppanit, julkisen hallinnon asiantuntijat ja päättäjät.\nNefco valitsi brändiuudistukseen kumppaniksi Gaian, joka toimii itsenäisenä yksikkönä osana Swecoa. ”Viestinnän osaamista voi saada keneltä vain, mutta Gaia on vahva toimija juuri kestävän liiketoiminnan kehittämisessä”, Hoviniemi toteaa. Nefco kaipasi asiantuntemusta strategiaviestinnästä ja sidosryhmätyöskentelystä sekä erityisesti vaikuttavuusraportoinnista. ”Saimme Gaialta koko paketin ja vankkaa substanssiosaamista meidän toimintaympäristöstämme.”\nGaian perustaja Pasi Rinteen mukaan erottautuminen on kestävyyskysymyksissä erityisen haastavaa. ”Paljon työtä vaatii pelkästään päättää, mitä brändiin halutaan liittää. Kysehän on yhtä aikaa esimerkiksi ilmastosta, paikallisuudesta, tasa-arvosta ja terveellisyydestä”, hän toteaa. Toisena haasteena on, että ihmisten mediakäyttäytyminen muuttuu ja tutkimusten mukaan jopa 20–30 prosenttia Pohjoismaiden väestöstä ei lue valtamedioita. ”Brändin suunnittelussa onkin kartoitettava huolellisesti kaikkien olennaisten sidosryhmien näkemykset.”\nVirtuaaliset työpajat toimivat yli odotusten\nGaian asiantuntijat toteuttivat Nefcon sidosryhmistä analyysin, joka auttoi päivittämään yhtiön avainviestit. ”Yksi tärkeimmistä asioista on kertoa ymmärrettävällä tavalla, mitä kestävästi rahoitetuilla hankkeilla saadaan aikaan”, Rinne sanoo. Se vaatii toiminnan vaikuttavuuden arvioimista, mittaamista ja selkeää raportointia.\nBrändiuudistuksessa haluttiin ottaa huomioon laajasti Nefcon sidosryhmät ympäri maailman ja erityisesti Pohjoismaissa. Nefcolaisia osallistettiin muutokseen työpajoissa, jotka toteutettiin koronan takia digitaalisilla yhteistyöalustoilla. ”Prosessi oli silmiä avaava”, kertoo Nefcon Managing Director Trond Moe. ”Perinteisiin post-it-lappuihin verrattuna työpajat olivat parempia ja luovempia.”\nHoviniemenkin mielestä Gaian lähestymistapa oli erittäin ammattimainen ja hyvin strukturoitu. ”Se auttoi meitä paljon projektin läpiviennissä monien eri sidosryhmien kanssa.”\nUusi ilme herättää huomiota markkinassa\nBrändiviestinnän kehittäminen huipentui maaliskuussa 2021 pidettyyn julkistamistilaisuuteen, jossa juhlittiin myös 30-vuotiasta Nefcoa. ”Tapahtuman suunnittelussa hyödynnettiin Gaian merkittävää kokemusta yhteistyöstä useiden pohjoismaisten organisaatioiden, kuten ministerineuvoston, kanssa”, Rinne kertoo.\nTapahtumaa varten käsikirjoitettu brändivideo toi Nefcon esiin uudella ja erottuvalla tavalla. Valokuvien rinnalla käytetään paljon vihreää, lilaa, vadelmanpunaista ja valkoista yhdistäviä piirroskuvia ja grafiikkaa. Myös aito pohjoismaalaisuus näkyy selvästi. Lisäksi käyttöön otettiin helposti mieleen jäävä slogan: The Nordic Green Bank.\nPasi Rinne on vaikuttunut Nefcon rohkeudesta tarttua uusiin ilmaisutapoihin. ”Nefco onnistui ammentamaan yritysviestintäänsä sisältöä, joka ulottuu brändiin asti. Brändi puolestaan kertoo nyt uskottavasti siitä, millainen yhtiö Nefco on ja miten vahvaa osaamista se markkinoille tarjoaa.”\nUusi raikas ja helposti lähestyttävä ilme on saanut myönteistä vastakaikua niin omassa henkilökunnassa kuin rekrytoinneissakin. ”Kansainvälisessä huomiotaloudessa on uskallettava pitää itsestään meteliä, jos tahtoo erottua”, Hoviniemi toteaa. Uusi brändi on herättänyt kiinnostusta jopa muissa rahoituslaitoksissa, joista moni on Nefcon potentiaalinen kumppani. ”Yhdessä voimme löytää synergiaetuja ja täydentää toinen toistemme tarjoamia.”


My home: H&M Home\nVihdoin pääsin käymään tuolla H&M Home liikkeessä Idea Parkissa. Siellä oli kyllä kaikkea ihanaa ja sieltähän ostin uuden pöytäliinan olohuoneen pöydälle, tykkäsin heti helmen harmaasta väristä :)\nMietin aika kauan tätä koria mihinkä saa laitettua torkkupeittoja ja tyynyjä. Se ei niin heti ollut mun väri kun oli tota mustaakin siinä, mutta mitä enemmän sitä katsoi sitä enemmän se alkoi sopia meille ja kyllähän se sopiikin, samoin tuo pöytäliina on kiva.\nTuo tähtitorkkupeitto joka tuossa parissa kuvassa on tuolla korissa, on meillä kovassa käytössä. Aina joku ottaa sen sohvalla ja käpertyy siihen. On kiva kun sille on paikka kun sitä ei tarvita :) Ihanaa lauantai-iltaa kaikille.\nLähettänyt Jaana klo 7.17\nAnonyymi 24. elokuuta 2014 klo 7.47\nHieno korikassi, kelpais mullekin:-D martta\nJaana 24. elokuuta 2014 klo 8.25\nAnonyymi 30. elokuuta 2014 klo 10.58\nHienot ostokset! t, Esteri\nJaana 30. elokuuta 2014 klo 11.40\nMattoja ja perjantai


Blogi: Suunnitelmissa asunnon tai mökin remontti? - Vinkit remontista sopimiseen | Talojuristit.fi\nSuunnitelmissa asunnon tai mökin remontti? - Vinkit remontista sopimiseen\nJos suunnitelmissasi on oman asunnon tai mökin remontointi, juristin näkökulmasta hyvin tärkeä vaihe on remontista sopiminen. Selkeä kirjallinen sopimus auttaa välttämään ikävät yllätykset ja erimielisyydet esim. remontin hinnasta. Kokosimme talojuristin näkökulmasta kuluttajille vinkkejä remonttiprojektin eri vaiheisiin.\nRemonttiprojekti alkaa suunnittelusta. Hyvin suunniteltu on puoliksi tehty. Tässä vaiheessa kannattaa selvittää myös, vaatiiko aikomasi remontti viranomaisen rakennus- tai toimenpideluvan. Lupakäytännöt vaihtelevat hieman eri kunnissa, ja neuvoa voi kysyä oman kunnan rakennusvalvonnasta.\nJos haluat remontoida asunto-osakeyhtiössä olevaa asuntoa, pintojen maalausta tai tapetointia isommat remontit vaativat yleensä taloyhtiölle tehtävän ennakkoilmoituksen tai muutostyöluvan.\n2. Kilpailuta remontti, ota selvää sopimuskumppanistasi\nRemontti kannattaa kilpailuttaa. Ilmoita tarjouspyynnössä ainakin työn sisältö ja pyydä yritykseltä hinta-arvio ja laskutusperusteet. Ilmoita työn toivottu aikataulu tai pyydä esitystä aikatauluksi. Varmista, että voit hakea remonttikustannusten perusteella kotitalousvähennystä.\nYrityksen taloudellista tilannetta on hyvä selvitellä julkisista lähteistä. Jos yritys on esim. protestilistalla tai verovelkarekisterissä, on syytä suhtautua siihen varauksella. Remontti voi jäädä ikävästi kesken tai remontin virheet voivat jäädä korjaamatta, jos yritys osoittautuu maksukyvyttömäksi. Työn laatua voi koittaa selvitellä referenssikohteista tai kyselemällä tuttavilta kokemuksia hyväksi ja laadukkaaksi todetuista yrityksistä.\n3. Tee aina kirjallinen sopimus\nSovi remontista aina kirjallisesti! Tätä ei voi korostaa liikaa. Yllättävän usein kirjallinen sopimus on jäänyt tekemättä. Jos remontista on sovittu vain suullisesti, tai ollaan epämääräisten sähköpostien tai muiden viestien varassa, jälkikäteen on vaikea tai mahdoton todistaa, mitä esim. hinnasta, hintaan sisältyvistä töistä ja aikataulusta on lopulta sovittu. Vaikka remontin tekijä olisi entuudestaan tuttu tai suositeltu yritys, kirjallisen sopimuksen tekeminen on aina kummankin osapuolen edun mukaista.\nSopimuksessa tulisi mainita vähintäänkin:\nkäytettävät materiaalit, kuka hankkii materiaalit, mitä materiaaleja hintaan sisältyy\nurakan hinta tai hinta-arvio, maksuaikataulu ja maksuerät\nyllättävistä lisätöistä sopiminen ja lisätöiden laskutusperusteet\naikataulu: aloitus- ja valmistumisaika\nviivästyksen seuraamukset, esim. viivästyssakko\nkuka hankkii vastaavan työnjohtajan ja muut rakennusluvan edellyttämät vastuuhenkilöt tai tarvittavat suunnitelmat (jos niitä ei jo ole), sisältyvätkö nämä urakkahintaan\nsaako urakoitsija käyttää aliurakoitsijoita, mahdollisten aliurakoitsijoiden yhteystiedot\nSopimuspohjia löytyy tarvittaessa esim. Kilpailu- ja kuluttajavirastolta ja Rakennustiedon sopimuslomake.net -kaupasta. Jos sopimukseen liitetään jotkin yleiset ehdot, kuten rakennusalan töitä koskevat yleiset kuluttajasopimusehdot RYS-9, niihin on viitattava sopimuksessa ja ne on annettava kuluttajalle ennen sopimuksen tekemistä.\n4. Urakkahinta vai tuntilaskutus?\nYleisimmät hinnoitteluperusteet kuluttajaremonteissa ovat (kokonais)urakkahinta tai tuntilaskutus.\nUrakkahinnan hyvänä puolena on, että tilaaja tietää kokonaiskustannukset varmuudella etukäteen. Urakkahinta on kiinteä kokonaishinta, jota ei voi ylittää eikä tarvitse alittaa. Jos remontin aikana ilmenee yllättäviä, urakkaan sisältymättömiä lisätöistä, näistä tulee sopia kirjallisesti erikseen.\nTuntiveloitukseen perustuva hinta saattaa tulla urakkahintaa edullisemmaksi, koska urakkaan lasketaan yleensä ”varmuuskerrointa” mukaan. Jos työ tehdään tuntilaskutuksena, kannattaa aina pyytää etukäteen kirjallinen työaika-/hinta-arvio. Tuntihinta on ilmoitettava kuluttajalle veroineen ja lisineen. Hinta-arvion saa kuluttajansuojalain mukaan ylittää korkeintaan 15 %:lla. Jos urakoitsija on ilmoittanut enimmäishinnan/kattohinnan, sitä ei saa ylittää. Hinta voi kuitenkin alittua työ- ja materiaalierittelyjen mukaisesti.\n5. Maksa vain tehdystä työstä\nTilaajan ei kannata suostua etukäteismaksuihin. Tilaajan kannalta paras vaihtoehto on, että lasku maksetaan remontin valmistuttua tai tietyn vaiheen tultua valmiiksi. Remonttia kannattaa valvoa ja varmistaa, että laskutus noudattaa sovittua. Jos kyseessä on urakkahinta, varmista että maksuerien mukainen sovittu urakkavaihe on tehty. Jos kyseessä on tuntilaskutus, tarkista aina urakoitsijan toimittamat tuntierittelyt ja varmista, ettei annettu hinta-arvio ylity sallittua enempää. Jos työssä on virheitä tai se on viivästynyt, tilaaja saa pidättyä laskun maksamisesta virhettä tai viivästystä vastaavasti.\nJos kyseessä on mittava remontti, kannattaa remontille palkata ulkopuolinen valvoja, joka valvoo, että urakoitsija noudattaa sopimusta, ja varmistaa myös, että remontti on edistynyt sovitusti ennen laskujen maksua.\n6. Remontin tekijänä yritys vai työntekijä?\nKuluttajan kannalta varmin ja helpoin vaihtoehto on tilata remontti elinkeinonharjoittajalta/yritykseltä. Yritys vastaa tällöin työn tuloksesta kuluttajansuojalain mukaisesti. Kuluttajansuojalaki suojaa kuluttajaa ja vastuukysymykset ovat melko selkeitä.\nToinen vaihtoehto on palkata remontin tekijä työsuhteeseen. Tällöin tilaaja/kuluttaja toimii työnantajan asemassa, eikä kuluttajansuojalakia sovelleta. Tilaajan on tällöin huolehdittava lakisääteisistä työnantajan velvollisuuksista, kuten työnantajamaksuista, vakuutuksista yms. Työsuhteessa työntekijän virhevastuu on vähäisempää, sillä työnantaja vastaa pääsääntöisesti työntekijän aiheuttamista vahingoista.\n7. Virhe remontissa?\nJos remontti ei vastaa sovittua tai sitä ei ole tehty ammattitaitoisesti ja huolellisesti, remontissa on kuluttajansuojalaissa tarkoitettu virhe. Virheistä tulee reklamoida elinkeinonharjoittajalle kohtuullisessa ajassa, käytännössä mahdollisimman pian virheen havaitsemisesta. Reklamaatio kannattaa tehdä kirjallisesti, jotta sen voi myöhemmin tarvittaessa näyttää toteen. Virheen ensisijainen seuraamus on virheen oikaisu, eli toimeksisaaja korjaa virheen omalla kustannuksellaan. Muita mahdollisia seuraamuksia ovat hinnanalennus tai kaupan purku. Kuluttajalla on lisäksi oikeus saada korvaus virheestä aiheutuvista vahingoista.\nTags: #remontti #urakka #urakkasopimus


8 Päihde- ja dopingrikokset Heini Kainulainen - PDF\nDownload "8 Päihde- ja dopingrikokset Heini Kainulainen"\n1 II.A.8 Päihde- ja dopingrikokset Päihde- ja dopingrikokset Heini Kainulainen Päihderikoksissa ei ole uhria, joka tekisi rikosilmoituksen poliisille. Rikokset tulevat ilmi ennen muuta oikeusviranomaisten oman toiminnan ansiosta. Tästä syystä tilastoitujen alkoholi- ja huumausainerikosten määrä ja rakenne vaihtelevat paljolti kontrollin tehon ja kohdentamisen mukaisesti. 8.1 Alkoholirikokset Valvontaviranomaiset suuntaavat voimavarojaan laajoihin ja organisoituihin alkoholirikoksiin. Poliisin tietoon tulleet alkoholipitoisen aineen välittämisrikokset käyvät ilmi alla olevasta asetelmasta. Vuosina rikosten määrä oli hienoisessa kasvussa, mutta viime vuosina rikosten määrä on laskenut. Vuonna 2007 poliisin tietoon tuli 572 välittämisrikosta, mikä on 9 prosenttia edellisvuotta vähemmän. Poliisin tietoon tullut alkoholipitoisen aineen luvaton välittäminen vuosina Tullin tietoonsa saamat alkoholijuomien salakuljetustapaukset ovat vähentyneet voimakkaasti viime vuosina. Kun vuonna 2003 salakuljetuksia paljastui lähes 2 400, lukumäärä väheni ensin kolmannekseen ja sen jälkeen yhä edelleen. Vuonna 2007 alkoholipitoisen aineen salakuljetuksia oli 550, joista 97 prosenttia oli lieviä. Ammattimaisia alkoholin salakuljetusrikoksia ei paljastunut yhtään. Tulli on arvioinut alkoholirikosten määrän vähentyneen pimeillä markkinoilla, mihin on vaikuttanut useampi tekijä. Matkustajatuomisten määrälliset rajoitukset on poistettu EU-maiden välillä, Suomessa laskettiin alkoholiveroa ja Virosta tuli EU:n jäsen vuonna Vuonna 2007 alkoholijuomien kokonaiskulutus oli 10,5 litraa absoluuttialkoholia asukasta kohti. Stakesin arvion mukaan maamme alkoholinkulutuksesta noin viidesosa on tilastoimatonta (vuonna 2007 arviolta 1,8 %). Merkittävin tilastoimaton alkoholierä on matkustajien verovapaat tuomiset. Lisäksi tähän kuuluvat alkoholin kotivalmistus, laiton valmistus, salakuljetus, korvikkeet ja ulkomailla nautitut juomat.\n2 188 Heini Kainulainen 700 tuhatta litraa Pirtu Muut Kuvio 71 Tullin takavarikoiman pirtun ja muun alkoholin määrät (tuhatta litraa) vuosina Tullin takavarikoimat alkoholimäärät esitetään kuviossa 71. Vuonna 1997 takavarikoidun pirtun määrä oli hyvin suuri, miltei litraa. Vuosina tapahtui jyrkkä lasku edellisiin vuosiin verrattuna takavarikoidun alkoholimäärän tipahtaessa litran tuntumaan. Vuosi 2007 oli poikkeuksellinen, koska silloin alkoholia tilastoitiin takavarikoiduksi litraa. Tullin mukaan määrä ei kuitenkaan anna oikeaa kuvaa tilanteesta, sillä litraa on peräisin Sosiaali- ja terveydenhuollon tuotevalvontakeskuksen käynnistämästä ns. nettiviina-tapauksesta. Tullin mukaan alkoholia takavarikoitiin varsinaisesti vain noin litraa, josta pirtua oli 518 litraa. Vuonna 2007 otettiin päihtymyksen takia säilöön henkilöä, mikä on muutama prosentti edellisvuotta vähemmän. Määrä on kuitenkin puolet vuoden 1980 tasosta, jolloin otettiin säilöön yli henkilöä. Juopuneiden käsittelyä on viime vuosikymmeninä siirretty poliisilta sosiaali- ja terveysviranomaisille, ja juopumuspidätysten määrää on tietoisesti pyritty vähentämään. Toisaalta monissa kaupungeissa on toteutettu erilaisia tehovalvontahankkeita, joissa on pyritty puuttumaan erityisesti nuorten julkijuomiseen (Törrönen 2004). Helsingissä säilöönotetuista tehdyn tutkimuksen mukaan viimeisen 20 vuoden aikana asiakunnan rakenteessa on tapahtunut muutos. Nykyisin satunnaisesti säilöönotetut henkilöt muodostavat suurimman ryhmän, kun taas aikaisemmin se muodostui toistuvasti säilöönotetuista. Tosin vuosien 2003 ja 2004 välillä säilöönotot ovat kasaantuneet aikaisempaa voimakkaammin samoille henkilöille. Naisia asiakkaista on ollut reilu kymmenen prosenttia. (Noponen 2005.)\n3 II.A.8 Päihde- ja dopingrikokset Huumausainerikokset Huumausainerikoksella tarkoitetaan huumausaineen laitonta valmistamista, maahantuontia, maastavientiä, kuljettamista, levittämistä ja hallussapitämistä. Huumausaineen käyttö ja vähäisten määrien hallussapito, hankinta tai sen yritys omaa käyttöä varten on lähtien rangaistu huumausaineen käyttörikoksena. Huumausainerikos on törkeä, jos rikoksen kohteena on erittäin vaarallinen tai suuri määrä huumausainetta, rikoksella tavoitellaan huomattavaa taloudellista hyötyä, rikoksentekijä toimii järjestäytyneen ryhmän jäsenenä, rikoksella aiheutetaan usealle ihmiselle vakava terveyden tai hengen vaara tai huumausainetta levitetään alaikäisille tai muuten häikäilemättömällä tavalla. Tämän lisäksi rikoslaissa on rangaistussäännökset huumausainerikoksen valmistelusta ja edistämisestä. (RL 50 luku.) Kuviosta 72 havaitaan, että tilastoitu huumausainerikollisuus kasvoi voimakkaasti 1990-luvulla, mutta vuosituhannen vaihteen jälkeen kasvu on taittunut. Vuonna 2007 poliisi ja tulli saivat tietoonsa lähes huumausainerikosta. Kuviossa ylin viiva kuvastaa poliisin ja tullin tietoon saamien huumausainerikosten lukumäärää, kun taas pylväissä kuvataan poliisin tietoon tulleita huumausainerikoksia rikosnimikkeittäin. Viime vuosiin asti suurimmassa osassa huumausainerikoksia oli kysymys perustunnusmerkistön mukaisesta huumausainerikoksesta, mutta huumausaineen käyttörikosuudistuksen jälkeen tätä rikosnimikettä on esiintynyt eniten. Vuonna 2007 poliisi sai tietoonsa yli huumausaineen käyttörikosta, kun perustunnusmerkistön mukaisia huumausainerikoksia oli noin Törkeitä huumausainerikoksia oli noin 880, mikä vastaa kuutta prosenttia kaikista huumausainerikoksista. Huumausainerikoksen valmistelu ja edistäminen ovat esiintyneet rikosnimikkeinä harvoin (ks. myös taulukko 33). Poliisin tietoonsa saamien huumausainerikosten määrä kasvoi edellisestä vuodesta, mikä näkyy erityisesti huumausaineen käyttörikoksissa. Sisäasiainministeriön mukaan kysymys on ennen kaikkea tilastointitavan muuttumisesta, sillä aikaisempina vuosina rattijuopumukseen sisältyneitä huumeiden käyttämisiä ei tilastoitu erikseen.\n4 190 Heini Kainulainen Törkeät huumerikokset Muut huumerikokset Poliisi ja tulli Huumausainerikos Huumausaineen käyttörikos Kuvio 72 Poliisin ja tullin tietoon tulleet huumausainerikokset vuosina Lähde: Tilastokeskus. Törkeissä huumausainerikoksissa huumausainelain 3, 4, 5.2 :n ja rikoslain 50:2 :n mukaiset teot. Muissa huumausainerikoksissa HuumL 5.1, 6 :n ja RL 50:3 4 :n mukaiset teot. Taulukko 33 Poliisin tietoon tulleet huumausainerikokset vuosina N % N % N % N % N % Huumausaineen käyttörikos , , , , ,9 Huumausainerikos , , , , ,2 Törkeä huumausainerikos 742 4, , , , ,7 Huumausainerikoksen valmistelu 26 0,2 12 0,1 20 0,1 11 0,1 23 0,1 Huumausainerikoksen edistäminen 4 0,0 3 0,0 7 0,0 1 0,0 3 0,0 Yhteensä Muutos % +8,7 3,8 0,4 7,7 +16,0\n5 II.A.8 Päihde- ja dopingrikokset 191 Huumausainerikosten piirteitä Poliisi tilastoi huumausainerikoksia myös tapahtumakerroittain. Tällöin on pyritty erottelemaan, kuinka monta huumausaineen käyttöä, myyntiä, maahantuontia, viljelyä jne. on tapahtunut. Taulukosta 34 voidaan havaita, että valtaosassa tapauksia on kysymys huumausaineen käyttämisestä tai hallussapitämisestä. Tilastointia ei ole tehty törkeimmän tekomuodon mukaan, joten yhden huumausainerikosepäilyn yhteydessä poliisi voi epäillä henkilöä useista eri teoista. Tilastoista ei myöskään pystytä selvittämään, milloin henkilöä epäillään ainoastaan huumeiden käyttämisestä. Taulukko 34 Huumausainerikokset tapahtumakerroittain vuosina (%) Käyttö 77,56 76,27 74,39 86,10 87,12 Hallussapito 13,60 17,06 17,55 6,48 3,50 Myynti tai muu levitys 6,36 4,14 5,16 4,12 6,03 Hankkimisen yritys 1,06 1,09 1,14 1,11 0,96 Viljely 0,95 1,11 1,45 1,49 1,66 Maahantuonti tai maastavienti 0,12 0,14 0,10 0,16 0,22 Kuljettaminen tai kuljetuttaminen 0,17 0,10 0,12 0,17 0,19 Valmistus 0,15 0,08 0,05 0,34 0,26 Muu 0,03 0,02 0,04 0,02 0,03 Yhteensä Tapahtumakerrat (N) Yksi huumausainerikos saattaa sisältää useita eri tekomuotoja Poliisi epäili vuonna 2007 kaikkiaan noin henkilön syyllistyneen eri huumausainerikoksiin. Huumausaineen käyttörikoksesta epäiltyjä oli noin , huumausainerikoksesta ja törkeästä huumausainerikoksesta noin 860. Naisia kaikista epäillyistä oli noin 2 300, mikä vastaa 15 prosenttia. Alle 21-vuotiaita oli noin joka viides epäillyistä vuotiaita oli noin 470 ja heistä 17 prosenttia oli tyttöjä (n=81). Alaikäisiä epäiltiin yleensä käyttörikoksesta. Ulkomaalaisia kaikista huumerikoksista epäillyistä oli alle neljä prosenttia (664 henkilöä). Lukumäärältään eniten heitä epäiltiin käyttörikoksesta, törkeästä huumausainerikoksesta epäiltynä oli 86 ulkomaalaista. Vuonna 2007 apteekkeihin ja sairaanhoitoyksiköihin tehtiin KRP:n tietojen mukaan 77 murtautumisrikosta huumaavien aineiden saamiseksi.\n6 192 Heini Kainulainen Huumausainekontrolli Huumausainekontrollia on viimeisten kymmenen vuoden aikana tehostettu. Poliisin ja tullin tutkintakeinovalikoimaa, teknisiä apuvälineitä, voimavaroja ja huumekoulutusta on lisätty. Järjestys- ja rikospoliisia on koulutettu havainnoimaan huumeita ympäristössään. Poliisi pyrkii vähentämään huumausainerikollisuutta rajoittamalla huumausaineiden tarjontaa ja kysyntää. Yksi toiminnan painopisteistä on panostaa huumeiden levittämisen estämiseen. Tämän lisäksi valvontaa kohdennetaan käyttäjäportaaseen. Poliisin vuosille tehdyn huumestrategian mukaan käyttäjien katutason valvonta estää huumeiden kauppaa, käyttöä ja uusien käyttäjien rekrytoitumista. Samalla poliisi pyrkii tukemaan huumeiden käyttäjien hoitoonohjausta. Vuonna 2007 noin 67 prosenttia poliisin tietoon saamista huumausainerikoksista oli käyttörikoksia (ks. taulukko 33). Myös taulukon 34 osoittama käyttökertojen suuri määrää kertoo käyttäjiin kohdistuvan kontrollin määrästä. Poliisi valvookin varsin tehokkaasti huumausaineen käyttörikollisuutta (ks. myös Kinnunen ym. 2005). Tämä käy ilmi myös tarkasteltaessa rangaistusmääräysmenettelyssä sakotettuja, joista neljäsosa oli syyllistynyt ainoastaan huumeiden käyttämiseen (Kainulainen 2006). Vakavan huumausainerikollisuuden selvittämisessä hyödynnetään telekuuntelua, televalvontaa ja teknistä tarkkailua, joiden käyttäminen tehtiin mahdolliseksi vuonna Aluksi näistä tutkintakeinoista hyödynnettiin televalvontaa, jossa selvitetään mihin numeroihin rikoksesta epäilty henkilö on soittanut. Vuonna 1997 matkapuhelimien kuuntelemisen tekniset edellytykset kohenivat, jonka jälkeen tuomioistuimien myöntämien telekuuntelulupien määrä on kasvanut. Lupien määrän lisääntyminen selittyy myös sillä, että rikoksista epäiltyjen käytössä on nykyisin useita eri liittymiä. Tästä syystä kuuntelun kohteena on ollut aikaisempaa useampia liittymiä, vaikka rikoksesta epäiltyjen määrässä ei ole tapahtunut yhtä suurta lisäystä. Vuonna 2007 tuomioistuimet myönsivät poliisille telekuuntelulupaa, kun niitä edellisenä vuonna oli Poliisi haki tuomioistuimelta usein samalla televalvontaluvan. Telekuuntelun ja -valvonnan kohteena oli yhteensä 541 (568) rikoksesta epäiltyä henkilöä. Tutkinnanjohtajat pitivät telekuuntelua tärkeänä pakkokeinona erityisesti törkeissä huumausainerikoksissa, joihin suuri osa kuunteluista kohdistuu. Televalvonnoista neljäsosa kohdistui huumausainerikosepäilyihin. Tuomioistuimet myönsivät poliisille (1 479) televalvontalupaa, jotka kohdistuivat (1 154) rikoksesta epäiltyyn henkilöön. Tullilla telekuuntelun kohteena oli 102 (76) rikoksesta epäiltyä ja televalvonnan kohteena 238 (210) rikoksesta epäiltyä henkilöä (Tullihallitus).\n7 II.A.8 Päihde- ja dopingrikokset 193 Tekninen kuuntelu on ollut melko vähän käytetty tutkintakeino. Vuonna 2007 poliisi käytti teknistä kuuntelua 25 tapauksessa, kun niitä edellisenä vuonna oli 31. Kuunteluista 20 (14) toteutettiin rangaistuslaitoksissa, jolloin oli yleensä kysymys törkeistä huumausainerikosepäilyistä. Vuonna 2004 tehtiin pakkokeinolain muutoksella mahdolliseksi suorittaa teknistä kuuntelua vakituiseen asumiseen käytetyssä tilassa (ns. asuntokuuntelu). Vuonna 2007 tuomioistuimet myönsivät neljä tällaista lupaa, joista kaikki toteutettiin. Tuomioistuimet ovat varsin vähän hylänneet poliisin tekemiä vaatimuksia telekuuntelusta, -valvonnasta tai teknisestä kuuntelusta. Vuonna 2007 telekuuntelusta ja -valvonnasta hylättiin 16 hakemusta. (Sisäasiainministeriön kertomus ) Poliisi sai vuonna 2001 mahdollisuuden käyttää epäkonventionaalisia tiedonhankinta- ja rikoksentorjuntakeinoja (ns. peitekeinoja) sekä tehdä valeostoja. Peitetoiminta aloitettiin vuonna 2002, mutta sen käyttäminen on poliisin antamien tietojen mukaan ollut hyvin vähäistä. Vuonna 2007 peitetoiminnasta tehtiin kymmenisen päätöstä ja toiminnan kohteena oli parisenkymmentä rikoksesta epäiltyä henkilöä. Myös toiminta valeostoissa on ollut varsin vaatimatonta. Vuonna 2007 valeostopäätösten kohteina olleiden henkilöiden lukumäärä pysytteli alle kymmenessä. Peite- ja valeostotoimintaa on tehty lähinnä törkeiden huumausainerikosten paljastamiseksi ja selvittämiseksi. Huumausaineiden salakuljetusta valvova tullilaitos on viime vuosina lisännyt erityisesti tietoon ja kohdehakuisuuteen perustuvaa valvontaa. Myös kansainvälistä tietojenvaihtoyhteistyötä on kehitetty. Valvonnan kohdentaminen on tullut erityisen tärkeäksi EU-jäsenyyden myötä, koska tulliviranomaisilla on mahdollisuus vain erityisistä syistä kohdistaa EU:n sisäliikenteessä tarkastustoimenpiteitä matkustajiin ja kulkuneuvoihin. (Tullihallituksen tiedonanto.) Viime vuosina valtakunnallisen vihjepuhelimen ja nettisivujen kautta on tullut sellaista vihjettä, jotka otetaan edelleen käsiteltäviksi. Näistä tehtiin muutamia takavarikkoja käyttäen hyväksi myös tiedustelutietoja. Osa saaduista vihjeistä välitettiin poliisille jatkotoimenpiteitä varten. (Tullihallituksen tiedonanto.)\n8 194 Heini Kainulainen Huumausainemarkkinat Suomen huumausainemarkkinoilla liikkuu yleensä kannabistuotteita, amfetamiinia, jossain määrin ekstaasia ja huumausaineeksi luokiteltuja eri lääkkeitä, joista viime vuosina on tavattu paljon korvaushoitona käytettyä buprenorfiinivalmistetta Subutexia. Poliisi ja tulli saa takavarikoitua osan näistä aineista. Suomessa takavarikoitujen huumausaineiden määrät ovat olleet pienempiä kuin useimmissa muissa Euroopan maissa. Takavarikoitujen huumeiden perusteella ei kuitenkaan voida luotettavasti arvioida huumemarkkinoiden todellista laajuutta tai niiden ajallista vaihtelua. Vuonna 2007 hasista takavarikoitiin 360 kiloa, mikä on lähes kolmanneksen edellisvuotta enemmän. Takavarikoitujen kannabiskasvien lukumäärä pysytteli lähes samoissa lukemissa, sillä vuonna 2007 kirjattiin kasvia, kun niitä edellisenä vuonna oli Takavarikoidun amfetamiinin määrä kasvoi. Vuonna 2007 takavarikkoon saatiin noin 129 kiloa amfetamiinia (vuonna 2006: 126 kiloa) ja 22 kiloa metamfetamiinia (3,5 kiloa edellisenä vuonna). Takavarikoitu ekstaasin määrä kasvoi voimakkaasti tablettiin (vuonna 2006: tablettia). Takavarikoidun heroiinin määrä on viime vuosina pysytellyt vähäisenä, minkä on arveltu heijastavan sen saatavuuden vähenemistä. Vuonna 2005 onnistuttiin takavarikoimaan poikkeuksellisen suuri määrä heroiinia (yli 52 kiloa), josta suurin osa oli peräisin yhdestä tullin tekemästä iskusta. Vuonna 2007 takavarikoidun heroiinin määrä oli 400 grammaa. Subutexin takavarikoitu määrä väheni hieman, tablettiin. Vuonna 1991 saapui maahamme somalipakolaisten myötä uusi huume, khat, jolla ei juurikaan ole käyttäjäkuntaa suomalaisen väestön keskuudessa. Sitä takavarikoitiin kiloa (vuonna 2006: kiloa). Kokaiinin esiintyminen on ollut vähäistä, mutta vuonna 2007 sitä takavarikoitiin neljä kiloa. Taulukko 35 Vuosina takavarikoituja huumausaineita (kg) Hasis 423,1 467,4 430,6 282,7 360 Marihuana 45,3 25,8 43,4 32,9 36 Kannabis-kasvi (kpl) Amfetamiini 114,6 101,8 114,5 125,5 129,4 Metamfetamiini - 6,8 2,1 3,5 22,2 Ekstaasi (tbl) Heroiini 1,6 0,2 52,4 0,24 0,4 Subutex (tbl) Kokaiini 1,1 1,1 1,2 6,5 4 LSD (tbl) , Khat 1 879, , , Lähde: Keskusrikospoliisi\n9 II.A.8 Päihde- ja dopingrikokset 195 Poliisin arvion mukaan huumausainemarkkinoiden luonne on viimeisen kymmenen vuoden aikana muuttunut aikaisempaa organisoidummaksi. Huumeiden maahantuonti on usein kytköksissä kansainväliseen rikollisuuteen. Huumausainemarkkinoilla tapahtuneesta ammattimaistumisesta huolimatta huumeiden vähittäismyynti on melko järjestäytymätöntä. Kyse on avoimista markkinoista, joilla yhdellä ryhmittymällä on vaikea pitää hallussaan monopoliasemaa ja pyrkiä määräämään tarjolla olevista aineista tai niiden hinnoista. (Junninen 2006; Kinnunen 1996.) Suomen huumemarkkinoiden erityispiirre on myös se, että meillä kaduilla tapahtuva avoin myynti tunnetuissa paikoissa on harvinaista. Huumekauppa on piiloutunut yksityisasuntoihin ja aineita pyritään välittämään luottamuksellisten suhteiden kautta. (Kinnunen ym ) Pienimuotoinen huumeiden kauppa ei välttämättä tule poliisin tietoon. Poliisikontrolli kohdistuu voimakkaimmin niihin, jotka viranomaiset tuntevat ennestään. Omaisuus- tai väkivaltarikosten tekeminen jouduttaa poliisirekistereihin joutumista. Huumausainerikollisuuden ja muun rikollisuuden yhteen kietoutuminen koskee erityisesti tiettyä, lähinnä huono-osaista ja yhteiskunnasta vieraantunutta tai aktiivisessa rikoksentekovaiheessa olevaa osaa huumeiden käyttäjistä (ks. myös Perälä 2002). Luotettavien välikäsien kautta aineensa hankkivat ja yksin tai ystäviensä kanssa niitä käyttävät joutuvat harvoin poliisikontrollin kohteeksi. (Kinnunen yms ) Huumausaineiden käytön yleisyys Huumeiden käytön yleisyyttä voidaan arvioida kyselytutkimusten sekä sosiaali- ja terveysviranomaisten toimenpidetilastojen avulla. Kyselyjä on tehty niin varusmiehille, koululaisille kuin koko väestöllekin. Tällaisissa tutkimuksissa ei kuitenkaan pystytä tavoittamaan kaikkia käyttäjäryhmiä, sillä esimerkiksi huumeiden ongelmakäyttäjät saattavat jäädä kyselyiden ulkopuolelle. Vuosina 1995, 1999 ja 2003 tehtiin Suomessa kansainvälisesti vertailukelpoinen ESPAD-kysely vuotiaille koululaisille. Ensimmäisenä vuonna hieman yli viisi prosenttia vastanneista raportoi laittomien huumeiden käytöstä. Neljä vuotta myöhemmin kokeiluja oli enemmän, mutta vuonna 2003 ei enää tapahtunut lisääntymistä. Suosituin huume oli kannabis, muita laittomia huumeita kokeilleiden osuus oli hyvin pieni. Vuonna 2003 kannabista oli kokeillut 11 prosenttia nuorista. (Ahlström ym ) Oikeuspoliittinen tutkimuslaitos on tehnyt vuosina 1995, 1996, 1998, 2001 ja 2004 nuorisorikollisuustutkimuksen vuotiaille koululaisille, joissa on kysytty huumeiden käyttämisestä. Vuoteen 2001 asti huumeita kokeilleita\n10 196 Heini Kainulainen nuoria oli aina edellistä mittausta enemmän, mutta vuonna 2004 heidän lukumääränsä laski. Vuonna 2004 kahdeksan prosenttia koululaista ilmoitti kokeilleensa tai käyttäneensä marihuanaa tai hasista ainakin kerran kuluneen vuoden aikana. Vastaajista alle kaksi prosenttia ilmoitti kokeilleensa muita huumeita, jolloin oli kyse tavallisesti ekstaasista tai LSD:stä. Marihuanaa tai hasista käyttäneiltä nuorilta kysyttiin myös, olivatko he rahoittaneet käyttöään laittomin keinoin. Kyseisiä aineita käyttäneistä seitsemän prosenttia ilmoitti joskus tehneensä niin. Heistä puolet ilmoitti myyneensä huumeita, loput lähinnä varastelleensa. (Kivivuori & Salmi 2005.) Tuoreimpien kouluterveyskyselyiden mukaan nuoret eivät ole lisänneet huumekokeilujaan (Luopa ym. 2006). Aikuisväestön (18 74-vuotiaiden) huumeiden käyttöä on tutkittu vuosina 1992, 1996, 1998, 2002, 2004 ja 2006 suoritetulla kyselyllä. Huumeiden käyttö lisääntyi selvästi vuoden 1992 jälkeen. Vuoden 2006 kyselyssä 13 prosenttia vastaajista ilmoitti joskus elämänsä aikana tekemistään huumekokeiluista. Kolme prosenttia vastaajista oli puolestaan käyttänyt jotakin laitonta huumetta viimeksi kuluneen vuoden aikana ja yksi prosentti viimeksi kuluneen kuukauden aikana. Alueellisesti huumeiden käyttöä esiintyi eniten siellä missä kaupungistumisaste ja väestöntiheys olivat suuria. Aineista suosituin oli kannabis. Viimeisin kysely vahvisti huumeiden käytön kasvutrendin taittuneen nuorten keskuudessa. (Hakkarainen & Metso Ks. myös Hakkarainen & Metso 2006.) Suomessa huumeongelma on aivan viime vuosiin saakka ollut pienempi kuin useimmissa muissa läntisissä teollisuusmaissa. Esimerkiksi ruiskuhuumetartuntojen osuus todetuista HIV-tartunnoista on ollut maailman pienimpiä. Tilanne vakavoitui selvästi 1990-luvun lopulla, jolloin tartunnat levisivät piikkihuumeiden käyttäjien keskuudessa. Tilanteeseen pystyttiin kuitenkin vaikuttamaan tekemällä huumeiden käyttäjien keskuudessa ehkäisytyötä, avaamalla matalan kynnyksen neuvontapisteitä ja lisäämällä neulojen vaihto-ohjelmia. Vuonna 2006 huumeiden käytön takia todettiin yhdeksän uutta tartuntaa, kun niitä kaikkiaan oli 193 (www.ktl.fi). Hepatiittitartunnat voivat niin ikään liittyä ruiskuhuumeiden käyttämiseen. Huumeiden ongelmakäyttöä voidaan arvioida niin ikään sosiaali- ja terveyspalveluiden päihdetapauslaskentojen avulla. Vuonna 1987 huumeiden käyttöä havaittiin neljällä prosentilla asiakkaista, vuonna 1991 viidellä, vuonna %:lla ja vuonna %:lla. Viimeisimmässä vuonna 2003 tehdyssä laskennassa huumeiden käyttäjien osuus oli lisääntynyt 21 prosenttiin. Kannabista käytti lähes viidesosa, amfetamiinia 17 prosenttia ja opiaatteja joka kymmenes. Alkoholi oli kuitenkin yleisin päihteistä, sillä yhdeksän kymmenestä käytti sitä. Eri aineiden sekakäyttö oli lisääntynyt edellisestä lasken-\n11 II.A.8 Päihde- ja dopingrikokset 197 nasta. Myös naisten osuus asiakaskunnassa oli kasvanut. Hieman yli neljännes asiakkaista oli naisia, kun ensimmäisessä laskennassa (1987) heitä oli 16 prosenttia. (Metso & Nuorvala 2004.) Vuonna 2006 opiaattien vuoksi päihdehoitoon hakeutuneet huumeasiakkaiden osuus kasvoi yhä edelleen. Heidän osuutensa oli 41 prosenttia. Buprenorfiinin takia hakeuduttiin huomattavasti enemmän hoitoon kuin heroiinin takia (buprenorfiinin ongelmakäytöstä ks. Virtanen 2005). Ekstaasi, kokaiini tai LSD esiintyivät harvoin ensisijaisina ongelmapäihteinä. Sen sijaan 14 prosenttia asiakkaista mainitsi täksi aineeksi kannabiksen. Asiakkaat olivat yleensä miehiä (69 %), iältään nuoria aikuisia (keski-ikä 28 vuotta), perhesuhteiltaan yksin eläviä, heidän koulutustasonsa oli matala ja työttömyys oli yleistä. Joka yhdeksäs oli asunnoton. Hoitoon hakeuduttiin usein jonkun viranomaisen ohjaamana. Runsas kolmasosa (37 %) hakeutui oma-aloitteisesti. Poliisin mainittiin vastanneen hoitoonohjauksesta neljässä prosentissa tapauksista. (Kuussaari & Ruuth 2007.) Eri viranomaisrekistereitä yhdistämällä tehdyn tutkimuksen perusteella on arvioitu, että vuonna 2005 pääkaupunkiseudulla oli amfetamiinin tai opiaattien ongelmakäyttäjää. Valtakunnallisella tasolla kovien huumeiden käyttäjiä arvioitiin olevan , joista amfetamiinien käyttäjiä oli %. Tuoreimman tutkimuksen mukaan huumeiden ongelmakäyttäjien lukumäärä ei ole lisääntynyt vuoden 2002 jälkeen. (Partanen ym ) Piikkihuumeiden käyttäjien keskuudessa tehdystä tutkimuksesta käy ilmi, että heidän elämäntilanteensa on monella tapaa ongelmallinen. Monet elävät sosiaalisesti syrjäytyneinä tai ainakin sen vaarassa ja kärsivät heikosta koulutuksesta, työttömyydestä, asunnottomuudesta ja useista sairauksista. (Partanen ym ) Helsingin yliopiston oikeuskemian osastolla tehdyissä ruumiinavauksissa on viime vuosina löydetty huumausainejäämiä noin tapauksessa. Heroiinikuolemat yleistyivät 2000-luvun taitteessa, mutta tämän jälkeen ne ovat käyneet harvinaisiksi. (Ks. Vuori ym ) EMCDDA:n käyttämän luokituksen mukaan huumekuolemia on ollut Suomessa noin 140 vuodessa. (Rönkä 2008.)\n12 198 Heini Kainulainen 8.3 Dopingrikokset Dopingrikoksella tarkoitetaan dopingaineiden laitonta valmistamista, maahantuontia ja levitystä. Dopingaineen hallussapito on rangaistavaa vain silloin, kun hallussapitäjän todennäköisenä tarkoituksena on levittää ainetta laittomasti. Dopingaineen käyttämistä ei ole sen sijaan kriminalisoitu. Rikoslain 44 lukuun sisältyy myös oma tunnusmerkistö törkeitä ja lieviä dopingrikoksia varten sekä dopingaineiden määritelmä. Uudistus tuli voimaan (L 400/2002). Poliisin ja tullin tietoon tulleiden dopingrikosten lukumäärä käy ilmi kuviosta 73. Dopingrikokset ovat lisääntyneet kuviossa esitettynä ajanjaksona jonkin verran. Vuonna 2007 poliisitilastoihin kirjattiin yhteensä 62 dopingrikosta, kun taas tullille niitä kirjattiin 121. Rikosten määrä lisääntyi kuusi prosenttia edellisestä vuodesta. Suurin osa rikoksista on ollut perustunnusmerkistön mukaisia dopingrikoksia. Niin törkeitä kuin lieviäkin dopingrikoksia on ollut kymmenisen prosenttia. Vuonna 2007 törkeitä dopingrikoksia tuli poliisin ja tullin tietoon yhteensä 16. (Ks. taulukko 36.) Dopingaineiden tarkoituksena on parantaa fyysistä suorituskykyä tai kasvattaa lihasmassaa. Tästä syystä aineita käytetään urheilussa ja kehonrakennuksessa. KRP:n arvion mukaan omaan tai lähipiirin käyttöön tarkoitettuja pieniä hormonivalmiste-eriä tuodaan yleensä maahan postitse. Viranomaisten takavarikkoon saama dopingaineiden määrä on vaihdellut voimakkaasti eri vuosina. Vuonna 2006 tulli takavarikoi yli 11 miljoonaa tablettia tai ampullia. Määrä selittyi yhdellä Itäisen tullipiirin tekemällä yksittäisellä erittäin suurella takavarikolla. Vuonna 2007 poliisi ja tulli takavarikoivat yhteensä tablettia tai ampullia. Tullin osuus oli hieman alle tablettia tai ampullia, jolloin oli lähes aina kyse anabolisista steroidista (95 %).\n13 II.A.8 Päihde- ja dopingrikokset Poliisi Tulli Kuvio 73 Poliisin ja tullin tietoon tulleet dopingrikokset vuosina Lähde: Tilastokeskus. Taulukko 36 Poliisin ja tullin tietoon tulleet dopingrikokset vuosina Poliisi Tulli Poliisi Tulli Poliisi Tulli Poliisi Tulli Poliisi Tulli Dopingrikos Törkeä dopingrikos Lievä dopingrikos Yhteensä Lähde: Tilastokeskus (luvut saatavissa vuodesta 2003 lähtien)\n14 200 Heini Kainulainen Yhteenveto Tilastoitu huumausainerikollisuus lisääntyi voimakkaasti 1990-luvulla, mutta tällä vuosituhannella kasvu on taittunut. Vuonna 2007 poliisin tietoon tuli yli huumausaineen käyttörikosta, perustunnusmerkistön mukaista huumausainerikosta ja 880 törkeää huumausainerikosta. Huumausainetilanteen kehitys näyttää samanlaiselta myös muilla mittareilla kuvattuna. Useiden kyselytutkimusten mukaan huumeiden kokeileminen ja käyttö lisääntyi 1990-luvulla, mutta vuosituhannen vaihteen jälkeen on ollut havaittavissa selviä merkkejä kasvun tasaantumisesta. Myös huumeiden käytöstä aiheutuneet haitat, kuten HIV-tartunnat ovat vähentyneet. Tästä huolimatta huumeiden ongelmakäyttäjien tilanne on monella tapaa vaikea ja sosiaalinen syrjäytyminen ilmenee muun muassa asunnottomuutena ja työttömyytenä.\nTullirikostorjunnan yhteiskunnallinen vaikuttavuus ennätyskorkea lähes 225 miljoonaa euroa\nTulli tiedottaa Tullen informerar Customs Information 16.3.2017 Julkaisuvapaa klo 17.3.2017 klo 12 Valvonnan tilastojulkaisu 2016 - liitteet Kuvio 1. Tullirikostorjunnan vaikuttavuus 2012-2016 Tullirikostorjunnan\nOIKEUSPOLIITTISEN TUTKIMUSLAITOKSEN TUTKIMUSTIEDONANTOJA 79\nOIKEUSPOLIITTISEN TUTKIMUSLAITOKSEN TUTKIMUSTIEDONANTOJA 79 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Heini Kainulainen\nHuumaus- ja dopingainerikollisuuden tilannekatsaus Huumausainerikokset. Huumausainerikoksista epäillyt henkilöt\nTiedote 1 (7) 12.4.2017 POL-2017-7715 Huumaus- ja dopingainerikollisuuden tilannekatsaus 2016 2017 Vuonna 2016 lainvalvontaviranomaisten tietoon tulleiden huumausainerikosten kokonaismäärä kasvoi noin\nTullin tietoon tulleet rikokset 2001-2014\nInternetin merkitys tullirikoksissa edelleen voimakas Tullin tietoon tuli vuonna 214 yhteensä 9 789 rikosta (213: 1 724). Tullirikosten määrän vähenemiseen on ennen kaikkea vaikuttanut se, että pääsääntöisesti\nInternetin merkitys tullirikoksissa edelleen voimakas\n1 (16) Internetin merkitys tullirikoksissa edelleen voimakas Tullin tietoon tuli vuonna 2015 yhteensä 9 656 rikosta (2014: 9 789). Tullirikosten määrän vähenemiseen kahden vuoden takaisesta ennätysmäärästä\nHUUMERIKOSASIOIDEN KIRJAAMINEN SISÄASIAINMINISTERIÖ Poliisiosasto 2007 SISÄASIAINMINISTERIÖ OHJE SISÄLLYS 1. YLEISTÄ ILMOITUKSEN KIRJAAMISESTA... 1 2. ILMOITUKSEN TIEDOT... 2 2.1. RIKOS/TAPAHTUMA (TN)...\nMyönteisiä merkkejä kehityksestä: huumekuolemat, hiv-tartunnat ja heroiinin käyttö vähenemässä huolena muiden huumeiden yleistyvä käyttö\nVUOSIRAPORTTI 2004 YHTEENVETO Myönteisiä merkkejä kehityksestä: huumekuolemat, hiv-tartunnat ja heroiinin käyttö vähenemässä huolena muiden huumeiden yleistyvä käyttö (25.11.2004 LISSABON EI JULKAISTAVAKSI\nTiina Kokko HUUMAUSAINEIDEN KÄYTTÖRIKOL- LISUUS SUOMESSA JA UUDET HUU- MEILMIÖT\nTiina Kokko HUUMAUSAINEIDEN KÄYTTÖRIKOL- LISUUS SUOMESSA JA UUDET HUU- MEILMIÖT Liiketalous ja matkailu 2012 VAASAN AMMATTIKORKEAKOULU Liiketalouden koulutusohjelma TIIVISTELMÄ Tekijä Tiina Kokko Opinnäytetyön\nKYMENLAAKSON AMMATTIKORKEAKOULU Liiketalouden koulutusohjelma / julkishallinto ja juridiikka Tanja Vornanen KOUVOLAN SEUDUN HUUMAUSAINERIKOLLISUUSTILANNE VUONNA 2008 JA HUUMAUSAINERIKOSTEN KÄSITTELY KOUVOLAN\nTullirikostorjunnan vuosikirja 2010\nTullirikostorjunnan vuosikirja 21 Tullirikostorjunta 21 1 Sisältö Pääkirjoitus 3 Rikostorjuntaa Eteläisessä tullipiirissä 4 Ilmitulleet rikokset ja tutkinnan vaikuttavuus 5 Talousrikokset 6 Huumausainerikokset\nOIKEUSPOLIITTISEN TUTKIMUSLAITOKSEN JULKAISUJA 219 SEURAAMUSKÄYTÄNTÖ HUUMAUSAINEEN KÄYTTÖRIKOKSISSA\nOIKEUSPOLIITTISEN TUTKIMUSLAITOKSEN JULKAISUJA 219 Heini Kainulainen SEURAAMUSKÄYTÄNTÖ HUUMAUSAINEEN KÄYTTÖRIKOKSISSA ENGLISH SUMMARY SANCTION PRACTICES IN DRUG OFFENCES Helsinki 2006 ESIPUHE Tässä tutkimuksessa\nTullirikostorjunnan vuosikirja 2011\nTullirikostorjunnan vuosikirja 211 Tullirikostorjunta 211 1 Sisältö Pääkirjoitus 3 Rikostorjuntaa Läntisen tullipiirin alueella 4 Rikostilanne 5 Talousrikokset 6 Huumausainerikokset ja huumausaineiden\nHuumausaineet Etelä-Karjalassa Määrällisesti käytetään eniten kannabista (hasis ja marihuana). Kannabiskasvin kasvatus on huolestuttavasti yleistynyt. Tapakäyttäjätasolla yleisin huumausaine on amfetamiini.\nTULLIHALLITUKSEN KERTOMUS TELEKUUNTELUN, TELEVALVONNAN JA TEKNISEN KUUNTELUN KÄY- TÖSTÄ TULLILAITOKSESSA VUONNA 2009\nTullihallitus 8.3.2010 EDUSKUNNAN OIKEUSASIAMIEHELLE TULLIHALLITUKSEN KERTOMUS TELEKUUNTELUN, TELEVALVONNAN JA TEKNISEN KUUNTELUN KÄY- TÖSTÄ TULLILAITOKSESSA VUONNA 2009 Tullihallituksen määräys Dnro 184/010/00,\nHELSINGIN HOVIOIKEUSPIIRIN LAATUHANKE 4.12.2006 Huumetyöryhmä 2006\nHELSINGIN HOVIOIKEUSPIIRIN LAATUHANKE 4.12.2006 Huumetyöryhmä 2006 1 Rangaistuskäytännön yhtenäisyys koskien huumausaine-, lääke- ja dopingrikoksia Työryhmän jäsenet: Kari Lappi, Käräjätuomari, Pj. (Hgin\nPoliisi, tulli ja rajavartiolaitos suorittivat 217 000 pakkokeinoa vuonna 2012\nOikeus 213 Pakkokeinot 212 Poliisi, tulli ja rajavartiolaitos suorittivat 217 pakkokeinoa vuonna 212 Tilastokeskuksen mukaan poliisi, tulli ja rajavartiolaitos suorittivat 217 pakkokeinoa vuonna 212. Määrä